dwar il-konċentrazzjoni u l-pluraliżmu tal-midja fl-Unjoni Ewropea

Kumitat għall-Kultura u l-Edukazzjoni

MOZZJONI GĦAL RIŻOLUZZJONI TAL-PARLAMENT EWROPEW Error!

RIŻULTAT TAL-VOTAZZJONI FINALI FIL-KUMITAT………

MOZZJONI GĦAL RIŻOLUZZJONI TAL-PARLAMENT EWROPEW

dwar il-konċentrazzjoni tal-midja u l-pluraliżmu tal-midja fl-Unjoni Ewropea

Il-Parlament Ewropew ,

– wara li kkunsidra l-Artikolu 11 tal-Karta tad-Drittijiet Fundamentali tal-Unjoni Ewropea

ĠU C 303, 14.12.2007, p.

– wara li kkunsidra l-protokoll tat-Trattat ta' Amsterdam dwar is-sistema ta' xandir pubbliku fl-Istati Membri

ĠU C 340, 10.11.1997, p.

– wara li kkunsidra d-dokument ta' ħidma tal-istaff tal-Kummissjoni dwar il-pluraliżmu tal-midja fl-Istati Membri tal-Unjoni Ewropea (SEC(2007) 0032),

– wara li kkunsidra d-Direttiva 2007/65/KE tal-Parlament Ewropew u tal-Kunsill tal-11 ta' Diċembru 2007 li temenda d-Direttiva tal-Kunsill 89/552/KEE dwar il-koordinazzjoni ta' ċerti dispożizzjonijiet stabbiliti bil-liġi, b'regolament jew b'azzjoni amministrattiva fi Stati Membri dwar it-twettiq ta' attivitajiet ta' xandir bit-televiżjoni

ĠU L 332, 18.12.2007, p.

– wara li kkunsidra r-riżoluzzjoni tiegħu tal-20 ta' Novembru 2002 dwar il-konċentrazzjoni tal-midja

ĠU C 25 E, 29.1.2004, p.

– wara li kkunsidra l-Konvenzjoni tal-Unesco tal-2005 dwar il-Ħarsien u l-Promozzjoni tad-Diversità ta' l-Espressjonijiet Kulturali (il-Konvenzjoni tal-UNESCO dwar id-Diversità Kulturali),

– wara li kkunsidra r-riżoluzzjoni tiegħu tat-22 t'April 2004 dwar ir-riskji ta' ksur, fl-UE u b'mod partikolari fl-Italja, tal-liberta' tal-espressjoni u l-informazzjoni (Artikolu 11 (2) tal-Karta tad-Drittijiet Fundamentali)

ĠU C 104 E, 30.4.2004, p.

– wara li kkunsidra l-Komunikazzjoni mill-Kummissjoni tal-2001 dwar l-applikazzjoni ta' regoli dwar l-għajnuna mill-istat lix-xandir pubbliku ((2001/C 320/04),

– wara li kkunsidra r-Riżoluzzjoni tal-Kunsill tal-25 ta' Jannar 1999 dwar ix-xandir pubbliku (1999/C 30/01),

– wara li kkunsidra r-Rakkomandazzjoni Rec(2007)3 tal-31 ta' Jannar 2007 tal-Kumitat tal-Ministri tal-Kunsill tal-Ewropa lill-istati membri dwar il-mandat tal-midja pubbliċi fis-soċjetà tal-informazzjoni,

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Kultura u l-Edukazzjoni u l-opinjonijiet tal-Kumitat għall-Affarijiet Ekonomiċi u Monetarji, tal-Kumitat għall-Industrija, ir-Riċerka u l-Enerġija u tal-Kumitat għal-Libertajiet Ċivili, il-Ġustizzja u l-Intern (A6 0303/2008),

A. billi l-Unjoni Ewropea kkonfermat l-impenn tagħha għall-ħarsien u l-promozzjoni tal-pluraliżmu tal-midja, bħala pilastru essenzjali tad-dritt għall-informazzjoni u l-libertà ta' l-espressjoni, imħaddna fl-Artikolu 11 tal-Karta tad-Drittijiet Fundamentali, li jibqgħu prinċipji fundamentali għaż-żamma tad-demokrazija, tal-pluraliżmu ċiviku u tad-diversità kulturali,

B. billi l-Parlament Ewropew ħafna drabi esprima l-fehma tiegħu li l-Kummissjoni għandha tistabbilixxi qafas legali stabbli, kemm fil-midja u kemm fis-soċjetà ta' l-informazzjoni b'mod ġenerali, bil-għan li tiżgura livell ekwivalenti ta' ħarsien tal-pluraliżmu fl-Istati Membri u tagħti l-opportunità lill-operaturi sabiex jibbenefikaw mill-opportunitajiet maħluqa mis-suq waħdieni,

C. billi, kif enfasizzat il-Kummissjoni fid-dokument ta' ħidma tal-istaff tagħha msemmi hawn fuq, il-kunċett tal-pluraliżmu tal-midja ma jistax ikun limitat għall-kwistjoni tal-konċentrazzjoni tas-sjieda tal-impriżi, iżda jinkludi wkoll kwistjonijiet relatati mas-servizzi tax-xandir pubbliku, mas-setgħa politika, mal-kompetizzjoni fl-ekonomija, mad-diversità kulturali, mal-iżvilupp ta' teknoloġiji ġodda, mat-trasparenza, u mal-kundizzjonijiet tax-xogħol tal-ġurnalisti fl-Unjoni,

D. billi s-servizzi tax-xandir pubbliku għandu jkollhom ir-riżorsi u l-istrumenti meħtieġa biex ġenwinament ikunu jistgħu jkunu indipendenti mill-pressjoni politika u mill-forzi tas-suq,

E. billi bħalissa servizzi tax-xandir pubbliku jinsabu taħt pressjoni, b'mod mhux ġustifikat u għad-detriment tal-kwalità tal-kontenut, biex jikkompetu għall-udjenza mal-istazzjonijiet kummerċjali, li l-għan aħħari tagħhom mhix il-kwalità iżda li jissodisfaw il-gosti tal-parti l-kbira tal-pubbliku,

F. billi l-Konvenzjoni tal-Unesco dwar id-diversità kulturali tagħti importanza konsiderevoli, fost affarijiet oħra, lill-ħolqien tal-kundizzjonijiet li jwasslu għad-diversità fil-midja,

G. billi l-istess Konvenzjoni tal-Unesco tirrikonoxxi d-dritt tal-istati kontraenti tagħha li jieħdu miżuri mmirati għat-titjib tad-diversità tal-midja, inkluż permezz ta' xandir mis-servizz pubbliku,

H. billi l-irwol importanti tal-midja awdjoviżivi pubbliċi biex ikun żgurat il-pluraliżmu huwa rikonoxxut fil-Konvenzjoni tal-Unesco dwar id-diversità kulturali u fil-protokoll tat-Trattat ta' Amsterdam dwar is-sistema tax-xandir pubbliku fl-Istati Membri, li tistipula li s-sistema tax-xandir pubbliku fl-Istati Membri hija relatata direttament mal-ħtiġijiet demokratiċi, soċjali u kulturali ta' kull soċjetà u l-bżonn li jkun ippreservat il-pluraliżmu tal-midja, waqt li l-Istati Membri huma responsabbli milli jiddeterminaw il-mandat tax-xandir televiżiv pubbliku u li jipprovdu l-fondi għalih,

I. billi l-Komunikazzjoni tal-Kummissjoni tal-2001 tirrikonoxxi bis-sħiħ l-irwol ċentrali li għandhom il-korpi tax-xandir pubbliku fil-promozzjoni tal-pluralità u d-diversità kulturali u lingwistika u tenfasizza li, waqt l-eżami tal-għajnuniet mill-Istat in kwistjoni, il-Kummissjoni se tapplika kriterji bħall-importanza tal-promozzjoni tad-diversità kulturali u s-sodisfazzjon tal-ħtiġijiet demokratiċi, soċjali u kulturali ta' kull soċjetà,

J. billi r-Riżoluzzjoni tal-Kunsill tal-25 ta' Jannar 1999 ittenni l-irwol vitali tax-xandir pubbliku għall-pluraliżmu u titlob li l-Istati Membri jagħtuh mandat wiesa' li jirrifletti l-irwol tiegħu li jagħti lill-pubbliku l-benefiċċji ta' servizzi awdjoviżivi u ta' informazzjoni ġodda u ta' teknoloġiji ġodda,

K. billi l-protokoll tat-Trattat ta' Amsterdam imsemmi hawn fuq kien adottat mill-Kunsill biex jiżgura l-kompetenzi tal-Istati Membri biex jorganizzaw is-sistema nazzjonali ta' xandir pubbliku tagħhom b'mod li jkun imfassal biex jissodisfa l-ħtiġijiet demokratiċi u kulturali tas-soċjetà tagħhom, sabiex ikun moqdi bl-aħjar mod l-għan tal-preservazzjoni tal-pluraliżmu tal-midja,

L. billi r-Rakkomandazzjoni tal-Kumitat tal-Ministri msemmija hawn fuq tenfasizza l-irwol speċifiku tax-xandir pubbliku bħala sors ta' informazzjoni u kummenti imparzjali u indipendenti, u ta' kontenut innovattiv u varjat li jikkonforma ma' standards għoljin ta' etika u ta' kwalità, u bħala forum għad-diskussjoni pubblika u bħala mezz għall-promozzjoni tal-parteċipazzjoni demokratika iktar wiesgħa tal-individwi, u b'hekk titlob li l-Istati Membri jżommu s-setgħa li jaddattaw dak il-mandat biex jissodisfa l-għan tiegħu f' ambjent tal-midja ġdid;

M. billi l-pluraliżmu tal-midja jista' jkun garantit biss permezz ta' bilanċ politiku kif suppost fil-kontenut tax-xandir tat-televiżjoni pubblika,

N. billi l-esperjenza turi li l-konċentrazzjoni mingħajr restrizzjonijiet tas-sjieda tipperikola l-pluraliżmu u d-diversità kulturali u billi sistema bbażata purament fuq il-kompetizzjoni tas-suq ħieles biss ma tistax tagħti garanzija li jkun hemm il-pluraliżmu fil-midja,

O. billi fl-Ewropa l-mudell ibbażat fuq żewġ pilastri, għat-televiżjoni privata u pubblika u s-servizzi tal-midja awdjoviżivi, wera kemm jiswa fil-konsolidazzjoni tal-pluraliżmu fil-midja u għandu jkun żviluppat iktar,

P. billi l-konċentrazzjoni tas-sjieda qed tiġġenera dejjem iktar dipendenza min-naħa tal-professjonisti tal-midja fuq is-sidien ta' impriżi kbar tal-midja,

Q. billi t-teknoloġiji ġodda, u b'mod partikulari l-bidla għat-tekonoloġija diġitali għall-produzzjoni u t-tixrid tal-kontenut awdjoviżiv u d-dħul fis-suq ta' servizzi ġodda ta' komunikazzjoni u informazzjoni influwenzaw b'mod sinifikanti l-kwantità ta' prodotti u mezzi ta' tixrid disponibbli; billi, madankollu, żieda kwantitattiva fil-midja u fis-servizzi ma tagħtix garanzija awtomatika ta' diversità fil-kontenut; billi mezzi ġodda u aġġornati biex ikunu żgurati l-pluraliżmu fil-midja u d-diversità kulturali u l-forniment ta' informazzjoni f'waqtha u objettiva lill-pubbliku għalhekk huma neċessarji,

R. billi l-qafas regolatorju attwali tat-telekomunikazzjonijiet, li jirrifletti r-relazzjoni u l-interdipendenza diretti bejn l-infrastruttura u r-regolamentazzjoni tal-kontenut, jipprovdi lill-Istati Membri bl-istrumenti tekniċi adatti għall-ħarsien tal-pluraliżmu tal-midja u tal-kontenut, bħar-regoli dwar l-aċċess u l-kontenut li jrid jixxandar bilfors (must-carry rules),

S. billi, madankollu, ir-rispett għall-pluraliżmu tal-informazzjoni u d-diversità tal-kontenut mhux awtomatikament garantit mill-avvanzi teknoloġiċi, iżda jrid jirriżulta minn politika attiva, konsistenti u viġilanti min-naħa tal-awtoritajiet pubbliċi nazzjonali u Ewropej,

T. billi, filwaqt li l-Internet żied bil-kbir l-aċċess għal sorsi ta' informazzjoni, perspettivi u fehmiet varji, dan għadu ma ħax post il-midja tradizzjonali bħala mezz deċiżiv għall-formazzjoni tal-opinjoni pubblika,

U. billi bis-saħħa tal-iżviluppi teknoloġiċi, min jippubblika l-gazzetti qiegħed dejjem aktar ixerred il-kontenut permezz tal-Internet u għaldaqstant huwa dipendenti fil-parti l-kbira fuq id-dħul mir-reklamar (online),

V. billi l-midja tibqa' għodda ta' influwenza politika, u billi hemm riskju konsiderevoli għall-abilità tal-midja li twettaq il-funzjonijiet tagħha bħala l-gwardjan tad-demokrazija, minħabba li l-impriżi privati tal-midja huma motivati mill-profitt finanzjarju; billi dan iġib il-periklu ta' telfien tad-diversità, tal-kwalità tal-kontenut u tal-multipliċità ta' opinjonijiet, u li għalhekk is-salvagwardja tal-pluraliżmu m'għandhiex titħalla biss f'idejn il-mekkaniżmi tas-suq,

W. billi l-impriżi l-kbar tal-midja bnew pożizzjonijiet sostanzjali u ta' spiss dominanti f'xi Stati Membri, u billi l-eżistenza ta' gruppi tal-istampa f'idejn impriżi li jistgħu jagħtu kuntratti ta' akkwist pubbliku tirrappreżenta theddida għall-indipendenza tal-midja,

X. billi l-kontribut tal-impriżi tal-midja multinazzjonali f'xi Stati Membri huwa essenzjali biex il-panorama tal-midja terġa' tingħata l-ħajja, iżda billi ċertu titjib fil-kundizzjonijiet tax-xogħol u l-ħlas huwa wkoll meħtieġ,

Y. billi l-kundizzjonijiet tax-xogħol u l-kwalità tax-xogħol tal-professjonisti tal-midja trid titjieb u billi, fin-nuqqas ta' garanziji soċjali, numru dejjem ikbar ta' ġurnalisti qed ikunu impjegati b'kundizzjonijiet prekarji,

Z. billi l-liġi dwar il-kompetizzjoni tal-UE hija limitata fil-kapaċità tagħha li tindirizza kwistjonijiet ta' konċentrazzjoni tal-midja minħabba li l-attivitajiet li joħolqu l-konċentrazzjoni tas-sjieda tal-midja fil-livelli vertikali u orizzontali fl-Istati Membri l-ġodda tal-UE ma laħqux il-livell finanzjarju li fih tibda tapplika l-liġi dwar il-kompetizzjoni tal-UE,

AA. billi l-introduzzjoni ta' regoli restrittivi żżejjed dwar is-sjieda tal-midja toħloq ir-riskju tat-tnaqqis fil-kompetittività tal-impriżi Ewropej fis-suq dinji u taż-zieda tal-influwenza ta' gruppi tal-midja li mhumiex Ewropej,

AB. billi l-konsumaturi tal-midja għandu jkollhom aċċess għal għażla kbira ta' kontenut,

AC. billi dawk li joħolqu l-midja jagħmlu l-almu tagħhom biex jipproduċu kontenut tal-ogħla kwalità possibbli iżda l-kundizzjonijiet biex dan l-għan jintlaħaq mhumiex sodisfaċenti b'mod uniformi fl-Istati Membri kollha,

AD. billi l-proliferazzjoni tal-midja ġodda (l-Internet broadband, l-istazzjonijet televiżi bis-satellita, it-televiżjoni diġitali terrestri, eċċ.) u l-forom varjati ta' sjieda tal-midja mhumiex biżżejjed fihom infushom biex jiggarantixxu l-pluraliżmu f'termini ta' kontenut tal-midja,

AE. billi r-regoli dwar il-kwalità tal-kontenut u l-ħarsien tal-minorenni għandhom ikunu applikati kemm fil-livell pubbliku u kemm fil-livell kummerċjali,

AF. billi l-impriżi tal-midja huma indispensabbli f'dak li għandu x'jaqsam mal-pluraliżmu tal-midja u l-preservazzjoni tad-demokrazija u għaldaqstant għandhom ikunu kkonċernati b'mod iktar attiv mill-prattiki relatati mal-etika tan-negozju u r-responsabilità soċjali,

AG billi l-midja kummerċjali qed jużaw dejjem iktar kontenut prodott mill-utenti privati, speċjalment kontenut awdjoviżiv, għal ħlas żgħir jew mingħajr l-ebda ħlas, u dan joħloq problemi ta' etika u ta' ħarsien tal-privatezza, prattika li qiegħda tpoġġi lill-ġurnalisti u lill-professjonisti oħra tal-midja taħt pressjoni kompettitiva mhux f'lokha,

AH. billi l-użu dejjem ikbar ta' kontenut iġġenerat mill-utenti mhux dejjem jirrispetta r-regoli dwar il-privatezza taċ-ċittadini u ta' figuri pubbliċi, u billi, għalhekk, iridu jkunu pprovduti l-mezzi legali sabiex jipproteġu lil dawk ikkonċernati,

AI. billi l-weblogs jirrappreżentaw kontribut importanti ġdid għall-pluraliżmu tal-midja u huma mezz dejjem iktar komuni għall-espressjoni tal-individwu kemm mill-professjonisti tal-midja u kif ukoll mill-persuni privati; il-proliferazzjoni tagħhom timplika li hemm ħtieġa li jkunu stabbiliti standards legali li jipprovdu għall-assenjazzjoni tar-responsabilità f'każ ta' proċeduri quddiem il-qrati, u li jistabbilixxu d-dritt tar-replika,

AJ. billi x-xandara pubbliċi iridu jingħataw fondi b'mod stabbli, iridu jġibu ruħhom b'mod ġust u bbilanċjat u jridu jingħataw il-mezzi li jippromwovu l-interess pubbliku u l-valuri soċjali,

AK. billi l-Istati Membri għandhom kamp ta' applikazzjoni wiesa' għall-interpretazzjoni tal-kompetenza tal-midja tas-servizz pubbliku u l-finanzjament tagħha,

AL. billi l-midja tas-servizz pubbliku għandha preżenza tas-suq notevoli biss fl-oqsma awdjoviżivi u non-lineari,

AM. billi l-mudell awdjoviżiv Ewropew irid jibqa' bbażat fuq il-bilanċ bejn servizz pubbliku b'saħħtu, indipendenti u pluralista u settur kummerċjali dinamiku; billi l-kontinwità ta' dan il-mudell hija essenzjali għall-vitalità u l-kwalità tal-ħolqien, il-pluraliżmu tal-midja u r-rispett għad-diversità kulturali u għall-promozzjoni tagħha,

AN. billi kultant is-servizz pubbliku jsofri kemm minn finanzjament mhux adegwat u kemm minn pressjoni politika,

AO. billi l-ħidma li ngħatat lix-xandir pubbliku minn kull Stat Membru titlob finanzjament għal perjodu twil ta' żmien u indipendenza garantita, li żgur mhux il-każ fl-Istati Membri kollha,

AP. billi f'ċerti Stati Membri l-midja tas-servizz pubbliku jista' jkollha rwol ewlieni f'termini kemm ta' kwalità u kemm ta' udjenza,

AQ. billi l-aċċess pubbliku universali għall-kontenut ta' kwalità għolja u divers qed isir terġa' aktar kruċjali f'dan il-kuntest ta' bidliet teknoloġiċi u konċentrazzjoni akbar u f'ambjent dejjem aktar kompetittiv u globalizzat; billi s-servizzi awdjviżivi pubbliċi huma essenzjali biex tkun iffurmata l-opinjoni pubblika f'demokrazija, sabiex in-nies jiffamiljarizzaw ruħhom mad-diversità kulturali u biex ikun garantit il-pluraliżmu; u billi dawn is-servizzi jridu jkunu jistgħu jużaw il-pjattaformi l-ġodda tax-xandir biex iwettqu l-ħidma li tingħatalhom, jiġifieri li jilħqu l-gruppi kollha li jiffurmaw is-soċjetà, ikun x'ikun il-mezz ta' aċċess użat,

AR. billi l-midja tas-servizz pubbliku jeħtieġ li jkollhom biżżejjed fondi pubbliċi biex ikunu jistgħu jikkompetu, f'termini li joffru standard għoli ta' kontenut kulturali u tal-aħbarijiet, mal-midja kummerċjali,

AS. billi tul dawn l-aħħar għaxar snin tfaċċaw kanali ġodda tal-midja u billi s-sehem li qed jiżdied ta' dħul mir-reklamar li jmur għall-bejgħ minn fuq l-Internet huwa sors ta' tħassib għall-mezzi tal-midja tradizzjonali,

AT. billi x-xandara tas-servizz pubbliku u x-xandara kummerċjali se jibqa' jkollhom rwoli komplementari, flimkien mal-atturi l-ġodda, fil-panorama awdjoviżiva l-ġdida kkaratterizzata minn multipliċità ta' pjattaformi għax-xandir,

AU. billi l-UE m'għandha l-ebda kompetenza intrinsika biex tirregola l-konċentrazzjoni tal-midja, madankollu l-kompetenza tagħha f'oqsma varji tal-politika tippermettilha li tieħu rwol attiv fis-salvagwardja u l-promozzjoni tal-pluraliżmu tal-midja; billi l-liġi dwar il-kompetizzjoni u l-għajnuna mill-istat, ir-regolamentazzjoni tat-telekomunikazzjoni kif ukoll ir-relazzjonijiet (kummerċjali) esterni li fihom l-UE tista' u għandha ssegwi attivament politika biex issaħħaħ u trawwem il-pluraliżmu tal-midja,

AV. billi hemm numru dejjem jiżdied ta' kunflitti dwar il-libertà tal-espressjoni,

AW. billi, fis-soċjetà tal-informazzjoni, l-edukazzjoni bil-midja hija mezz essenzjali biex iċ-ċittadini jingħataw l-għodda biex jagħtu kontribut attiv u infurmat għad-demokrazija,

AX. billi l-kwantità ikbar ta' informazzjoni li wieħed jirċievi (grazzi għall-Internet b'mod partikulari) qed iżżid l-importanza tal-interpretazzjoni u l-evalwazzjoni tagħha,

AY. billi jeħtieġ li l-promozzjoni tal-livell ta' litteriżmu tal-midja fost iċ-ċittadini tal-Unjoni Ewropea tingħata ħafna iktar appoġġ,

AZ. billi l-midja Ewropej issa qed joperaw f'suq globalizzat li jfisser li r-restrizzjonijiet komprensivi li jirrigwardaw is-sjieda tagħhom se jnaqqsu b'mod konsiderevoli mill-kapaċità tagħhom li jikkompetu ma' impriżi ta' pajjiżi terzi li mhumiex marbuta b'restrizzjonijiet simili; billi għaldaqstant huwa meħtieġ li jinstab bilanċ bejn l-implimentazzjoni konsistenti tar-regoli tal-kompetizzjoni ġusta u d-dispożizzjonijiet ta' ħarsien għall-pluraliżmu fuq naħa u l-iżgurar li n-negozji jkollhom il-flessibilità meħtieġa biex jikkompetu fis-suq internazzjonali tal-midja fuq in-naħa l-oħra,

BA. billi ngħixu f'soċjetà li l-ħin kollu qed tkun ibbumbardata bl-informazzjoni, komunikazzjonijiet immedjati u messaġġi mhux iffiltrati, filwaqt li l-għażla tal-informazzjoni titlob ċerti kapaċitajiet,

BB. billi miżuri biex ikun ikkonsolidat u promoss il-pluraliżmu fil-midja jridu jkunu fundamentali għar-relazzjonijiet barranin tal-UE (fil-qasam tal-kummerċ u bnadi oħra) b'mod partikulari fil-kuntest tal-Politika Ewropea tal-Viċinat, tal-istrateġija tat-tkabbir u tal-ftehimiet ta' sħubija bilaterali,

Iħeġġeġ lill-Kummissjoni u lill-Istati Membri biex jissalvagwardaw il-pluraliżmu tal-midja, biex jiżguraw li ċ-ċittadini tal-UE kollha jkunu jistgħu jaċċessaw midja b'xejn u diversifikata fl-Istati Membri kollha u biex jirrakkomandaw titjib fejn meħtieġ;

Jemmen bis-sħiħ li sistema ta' midja pluralistika hija rekwiżit fundamentali biex jiġi ppreservat mudell soċjali u demokratiku Ewropew;

Jinnota li l-panorama Ewropea tal-midja hija suġġetta għal konverġenza kontinwa, kemm fir-rigward tal-midja kif ukoll tas-swieq;

Jenfasizza li l-konċentrazzjoni tas-sjieda tas-sistema tal-midja toħloq ambjent li jiffavorixxi l-monopolizzazzjoni tas-suq tar-reklami, tintroduċi ostakoli għall-aċċess ta' parteċipanti ġodda fis-suq u twassal ukoll għall-uniformità tal-kontenut tal-midja;

Jinnota li l-iżvilupp tas-sistema tal-midja kull ma jmur qed jitmexxa mill-interess tal-profitti u li, għalhekk, il-proċessi politiċi, ekonomiċi jew dawk relatati mas-soċjetà, jew il-valuri espressi fil-kodiċi ta' kondotta tal-ġurnalisti, mhumiex salvagwardjati biżżejjed; iqis, għalhekk, li l-liġi tal-kompetizzjoni u l-liġi tal-midja għandhom ikunu interkonnessi, sabiex ikunu garantiti l-aċċess, il-kompetizzjoni u l-kwalità u biex jiġu evitati kunflitti ta' interess bejn il-konċentrazzjoni tas-sjieda tal-midja u l-poter politiku, li huma ta' ħsara għall-kompetizzjoni ħielsa, għal kundizzjonijiet indaqs u għall-pluraliżmu;

Jitlob, għalhekk, għal bilanċ kemm bejn ix-xandara pubbliċi u privati - f'dawk l-Istati Membri fejn jeżisti xandir pubbliku fil-preżent - u sabiex ir-rabta reċiproka bejn il-liġi tal-kompetizzjoni u l-liġi tal-midja tkun iggarantita sabiex tissaħħaħ il-pluralità tal-midja; jenfasizza li x-xandara tal-midja pubblika wkoll huma mmotivati mill-interess tal-profitti, u spiss iqumu kwistjonijiet relatati mal-użu xieraq ta' fondi pubbliċi;

Jemmen li l-objettivi prinċipali tal-awtoritajiet pubbliċi għandhom ikunu li joħolqu kundizzjonijiet li jiżguraw livell għoli ta' kwalità tal-midja (inklużi dawk tal-midja pubblika), li jiżguraw id-diversità tal-midja u jiggarantixxu l-indipendenza sħiħa tal-ġurnalisti;

Jitlob għal miżuri li jtejbu l-kompetittività tal-kumpaniji tal-midja Ewropej sabiex jagħtu kontribut sinifikattiv lit-tkabbir ekonomiku, li għandu jitrawwem ukoll permezz ta' żieda fil-livell ta' kuxjenza u għarfien tal-aspetti ekonomiċi u finanzjarji fost iċ-ċittadini;

Jenfasizza l-influwenza dejjem tiżdied ta' investituri tal-midja minn pajjiżi terzi fl-Unjoni Ewropea speċjalment fl-Istati Membri ġodda;

Jitlob għal applikazzjoni konsistenti tal-leġiżlazzjoni dwar il-kompetizzjoni fil-livell Ewropew u nazzjonali, sabiex ikun iggarantit livell għoli ta' kompetizzjoni u aċċess għas-suq għal kompetituri ġodda;

Huwa tal-fehma li l-liġi Ewropea tal-kompetizzjoni għenet biex tkun limitata l-konċentrazzjoni tal-midja; madankollu jenfasizza l-importanza ta' midja indipendenti bis-superviżjoni tal-Istat Membru u jħeġġeġ, għal dan il-għan, li r-regolazzjoni tal-midja fil-livell nazzjonali tkun effettiva, ċara, trasparenti u ta' standard għoli;

Jilqa' b'sodisfazzjon l-intenzjoni tal-Kummissjoni li tiżviluppa indikaturi speċifiċi biex ikun evalwat il-pluraliżmu tal-midja;

Jitlob li jitfasslu indikaturi oħra, apparti l-pluraliżmu tal-midja, bħala kriterji biex tkun analizzata l-midja, inklużi l-orjentazzjoni tagħha rigward lejn id-demokrazija, l-istat tad-dritt, id-drittijiet tal-bniedem u d-drittijiet tal-minoranzi u l-kodiċijiet ta' kondotta professjonali għall-ġurnalisti;

Iqis li r-regoli dwar il-konċentrazjoni tal-midja għandhom jirregolaw mhux biss is-sjieda u l-produzzjoni tal-kontenut tal-midja, iżda wkoll il-kanali u l-mekkaniżmi (elettroniċi) għall-aċċess u t-tixrid tal-kontenut fuq l-Internet, bħalma huma l-magni ta' tiftix.

Jenfasizza l-ħtieġa li jkun żgurat l-aċċess għall-informazzjoni għan-nies b'diżabilità;

F'dan ir-rigward jissuġġerixxi l-ħolqien ta' ombudsmen tal-midja indipendenti jew istituzzjonijiet simili fl-Istati Membri fejn dawn ma jeżistux diġà;

Jirrikonoxxi li l-awtoregolazzjoni għandha rwol importanti fl-iżgurar tal-pluraliżmu tal-midja; jilqa' b'sodisfazzjoni l-inizjattivi eżistenti tal-industrja f'dan il-qasam;

Jinkoraġġixxi l-ħolqien ta' karta għal-libertà tal-midja biex ikunu ggarantiti l-libertà tal-espressjoni u l-pluraliżmu;

Jitlob li l-libertà tal-midja tkun irrispettata u biex ir-rappurtar tal-midja jkun konsistentement konformi mal-kodiċi tal-etika;

Jenfasizza l-bżonn li jitwaqqfu sistemi ta' monitoraġġ u ta' implimentazzjoni għall-pluraliżmu tal-midja bbażati fuq indikaturi affidabbli u imparzjali;

Jenfasizza l-ħtieġa li l-awtoritajiet tal-UE u l-Istati Membri jiżguraw l-indipendenza ġurnalistika u editorjali b'garanziji legali u soċjali xierqa u speċifiċi, u jiġbed l-attenzjoni għall-importanza tal-ħolqien u l-applikazzjoni uniformi fl-Istati Membri, u fis-swieq kollha fejn joperaw il-kumpaniji tal-midja bbażati fl-UE, ta' statuti editorjali biex jimpedixxu lis-sidien, lil dawk li għandhom l-ishma, jew korpi estrni bħall-gvernijiet, milli jindaħlu fil-kontenut tal-aħbarijiet;

Jistieden lill-Istati Membri biex jiżguraw, permezz ta' mezzi adegwati, bilanċ xieraq bejn is-sensibilitajiet politiċi u soċjali, b'mod partikulari fil-kuntest ta' programmi tal-aħbarijiet u ta' ġrajjiet kurrenti;

Jissuġġerixxi li għall-kontenut iġġenerat mill-utenti privat fil-pubblikazzjonijiet u l-kanali kummerċjali, għandhom ikunu nkoraġġiti kodiċijiet ta' kondotta u termini ta' użu etiċi, u għandhom jiddaħħlu royalties proporzjonali għall-valur kummerċjali tal-kontenut;

Jilqa' d-dinamika u d-diversità li ddaħħlu fil-panorama tal-midja mill-midja ġodda u jinkoraġġixxi l-użu responsabbli tat-teknoloġija l-ġdida kollha bħat-televiżjoni mobbli bħala pjattaforma għall-midja kummerċjali, pubblika u tal-komunità;

Jissuġġerixxi li ssir kjarifika tal-istatus tal-weblogs u siti bbażat fuq il-kontenut iġġenerat mill-utenti, billi jiġu assimilati għall-għanijiet legali ma' kwalunkwe forma oħra ta' espressjoni pubblika;

Jappoġġja l-ħarsien tad-drittijiet tal-awtur fil-livell ta' midja online, bil-partijiet terzi obbligati li jsemmu s-sors tad-dikjarazzjonijiet li jiċċitaw;

Jirrakkomanda li l-litteriżmu tal-midja jiġi inkluż fost il-kompetenzi Ewropej ewlenin u jappoġġja l-iżvilupp tal-kurrikulum ċentrali Ewropew għal-litteriżmu tal-midja waqt li jenfasizza l-irwol tagħhom biex tingħeleb kwalunkwe forma ta' qasma diġitali;

Isostni li l-għan tal-edukazzjoni medjatika irid ikun, kif stipulat fir-Rakkomandazzjoni tal-Kunsill tal-Ewropa 1466 (2000), li jipprovdi liċ-ċittadini bil-mezzi biex jinterpretaw b'mod kritiku, u jużaw, il-volum dejjem jikber ta' informazzjoni li qed tingħatalhom; iqis li dan il-proċess ta' tagħlim se jippermetti liċ-ċittadini li jifformulaw il-messaġġi u jagħżlu l-midja l-iktar adegwati biex jikkomunikawhom, u b'hekk jeżerċitaw id-drittijiet tagħhom bis-sħiħ f'dak li għandu x'jaqsam mal-libertà ta' informazzjoni u espressjoni;

Iħeġġeġ lill-Kummissjoni biex, fl-adozzjoni ta' approċċ Ewropew għal-litteriżmu medjatiku, tagħti biżżejjed attenzjoni lill-istandards tal-evalwazzjoni kritika tal-kontenut u għall-iskambji tal-aħjar prattiċi f'dan ir-rigward;

Jistieden lill-Kummissjoni biex timpenja ruħha għall-promozzjoni ta' qafas legali stabbli b'livell għoli iggarantit ta' ħarsien tal-pluraliżmu fl-Istati Membri kollha;

Jistieden lill-Kummissjoni u lill-Istati Membri sabiex jikkonsolidaw qafas oġġettiv għall-għoti ta' liċenzji tax-xandir fl-oqsma tat-televiżjoni bil-kejbil u bis-satellita u s-swieq tax-xandir analogu u diġitali, fuq bażi ta' kriterji trasparenti u ġusti, sabiex tistabbilixxi sistema ta' kompetizzjoni pluralista u tevita l-abbużi minn kumpaniji li jgawdu monopolji jew pożizzjonijiet dominanti;

Jistieden lill-Kummissjoni biex tqis il-kwistjonijiet li jinħolqu minħabba l-użu mhux etiku u l-użu kummerċjali ħażin tal-kontenut iġġenerat mill-utenti;

Ifakkar lill-Istati Membri li dejjem għandu jsir sforz biex ikun hemm bilanċ, fid-deċiżjonijiet tal-awtoritajiet regolatorji nazzjonali, bejn id-dmirijiet tagħhom u l-libertà tal-espressjoni, li l-protezzjoni tagħha fl-aħħar mill-aħħar hija r-responsabilità tal-qrati;

Ifakkar lill-Kummissjoni li f'diversi okkażżjonijiet, intalbet tfassal direttiva bl-għan li tiżgura l-pluraliżmu, tinkoraġixxi u tippreserva d-diversità kulturali kif definita fil-Konvenzjoni tal-Unesco dwar id-Diversità Kulturali, kif ukoll tissalvagwardja l-aċċess għall-kumpaniji kollha tal-midja għall-elementi tekniċi li jistgħu jgħinuhom biex jilħqu l-pubbliku kollu kemm hu;

Jistieden lill-Istati Membri biex jappoġġaw xandir pubbliku ta' kwalità għolja li jista' joffri alternattiva reali għall-programmi tal-istazzjonijiet kummerċjali u li jista', mingħajr ma neċessarjament ikollu jikkompeti għas-sehem mill-udjenza jew għad-dħul mir-reklamar, igawdi pożizzjoni ta' profil aktar għoli fix-xena Ewropea bħala pilastru taż-żamma tal-pluraliżmu tal-midja, tad-djalogu demokratiku u tal-aċċess għaċ-ċittadini kollha għal kontenut ta' kwalità;

Jistieden lill-Kummissjoni u l-Istati Membri biex jappoġġaw koperazzjoni akbar bejn l-awtoritajiet regolatorji Ewropej u biex jintensifaw id-diskussjonijiet u l-iskambji ta' fehmiet formali u informali bejn l-awtoritajiet regolatorji fil-qasam tax-xandir;

Jirrakkomanda li, fejn ikun xieraq, ix-xandir pubbliku fl-Istati Membri jirrifletti n-natura multikulturali tar-reġjuni.

Iħeġġeġ l-iżvelar tas-sjieda tal-mezzi tal-midja kollha sabiex ikun hemm iktar trasparenza rigward l-għanijiet u l-esperjenza tax-xandar u tal-pubblikatur;

39. jinkoraġġixxi lill-Istati Membri biex jiżguraw li l-applikazzjoni tal-liġi nazzjonali dwar il-kompetizzjoni għall-midja kif ukoll għas-settur tal-Internet u tat-teknoloġija tal-komunikazzjoni tiffaċilita u tippromwovi l-pluraliżmu tal-midja; jistieden lill-Kummissjoni biex, waqt l-implimentazzjoni tar-regoli dwar il-kompetizzjoni tal-UE, tqis l-impatt tagħhom fuq il-pluraliżmu tal-midja;

Jirrakkomanda li r-regolamenti li jiggvernaw l-għajnuna mill-istat ikunu mfassla u implimentati b'mod li jippermettu lill-midja tas-servizz pubbliku u tal-komunità biex jirrealizzaw il-funzjoni tagħhom f'ambjent dinamiku, waqt li jiżguraw li x-xandir pubbliku jwettaq il-funzjoni li fdawlu l-Istati Membri b'mod trasparenti u responsabbli, u jevita l-abbuż ta' fondi pubbliċi għal raġunijiet ta' konvenjenza politika jew ekonomika;

Jitlob lill-Kummissjoni biex tqis kif dovut il-Konvenzjoni tal-Unesco dwar id-diversità kulturali u r-rakkomandazzjoni tal-Kunsill tal-Ewropa msemmija hawn fuq, meta tieħu d-deċiżjoni dwar il-ħtieġa ta' reviżjoni tal-Komunikazzjoni dwar ix-Xandir fil-KE; f'każ li l-Kummissjoni tiddeċiedi li tirrevedi l-linji gwida eżistenti, jitlob li kwalunkwe miżura jew kjarifika proposta tkun evalwata f'dak li għandu x'jaqsam mal-impatt tagħha fuq il-pluraliżmu tal-midja u tken tirrispetta kif dovut il-kompetenzi tal-Istati Membri;

Jirrakomanda li l-Kummissjoni tuża l-proċess ta' reviżjoni tal-Komunikazzjoni dwar ix-Xandir fil-KE- jekk tqis li din tkun meħtieġa - bħala mod kif issaħħaħ ix-xandir pubbliku bħala garanti importanti tal-pluraliżmu tal-midja fl-UE;

Iqis li, sabiex il-midja awdjoviżiva pubblika tissodisfa l-kompitu tagħha fl-era tat-teknoloġija diġitali, huwa meħtieġ li hija tiżviluppa servizzi ta' informazzjoni u midja ġodda, apparti l-programmi tradizzjonali, sabiex tkun tista' tinteraġixxi ma' kull netwerk u pjattaforma diġitali;

Jilqa' b'sodisfazzjon l-implimentazzjoni f'ċerti Stati Membri ta' dispożizzjonijiet li jirrikjedu li l-fornituri tat-televiżoni bil-kejbil jinkludu kanali tax-xandir pubbliku u jallokaw sezzjoni tal-ispettru diġitali għall-fornituri pubbliċi;

Iħeġġeġ lill-Kummissjoni biex tapplika ftehim wiesgħa dwar il-mandat tax-xandir pubbliku konformi ma' interpretazzjoni dinamika u li tibqa' tgħodd fil-futur tal-protokoll tat-Trattat ta' Amsterdam imsemmi hawn fuq, b'mod partikulari rigward il-parteċipazzjoni mingħajr restrizzjonijiet tax-xandir pubbliku fl-iżviluppi tekonoloġiċi u l-forom ta' produzzjoni u preżentazzjoni tal-kontenut li joħorġu minnhom (fil-forma ta' servizzi kemm lineari u kemm non-lineari).

Dan għandu jinkludi wkoll finanzjament adegwat għas-servizzi ġodda bħala parti mill-mandat tas-servizz pubbliku;

Itenni li r-regolamentazzjoni tal-użu tal-ispettru trid tqis l-għanijiet tal-interess pubbliku bħall-pluraliżmu tal-midja u għaldaqstant ma tistax tkun suġġetta għal reġim ibbażat purament fuq is-suq; Barra minn hekk, l-Istati Membri għandhom jibqgħu responsabbli li jiddeċiedu l-allokazzjoni tal-frekwenzi biex jaqdu l-ħtiġijiet speċifiċi tas-soċjetajiet tagħhom, b'mod partikulari rigward is-salvagwardja u l-promozzjoni tal-pluraliżmu tal-midja;

Jirrakkomanda li waqt ir-reviżjoni tal-Pakkett Telecom jinżammu, u, fejn ikun meħtieġ, ikunu estiżi, ir-regoli dwar il-kontenut li jrid jixxandar bilfors (must-carry rules),

Jaqbel mar-Rakkomandazzjoni tal-Kunsill tal-Ewropa dwar il-pluraliżmu tal-midja (CM/Rec(2007)2) li l-aċċess ġust tal-fornituri tal-kontenut għan-netwerks elettroniċi tal-komunikazzjoni għandu jkun żgurat;

Jiġbed l-attenzjoni għar-riżoluzzjoni tiegħu tat-13 ta' Novembru 2007 dwar l-interoperabilità tas-servizzi tat-televiżjoni diġitali interattiva

Testi adottati, P6_TA(2007)0497 . , għaliex l-interoperabilità hija ta' importanza fundamentali għall-pluraliżmu tal-midja;

Jitlob għal approċċ bilanċjat fir-rigward tal-allokazzjoni tad-dividend diġitali biex jiġi żgurat aċċess ekwu għall-atturi kollha, biex b'hekk ikun issalvagwardjat il-pluraliżmu tal-midja;

Huwa mħasseb dwar id-dominanza ta' ftit atturi online kbar, dominanza li tillimita l-parteċipanti li daħlu fis-suq dan l-aħħar u b'hekk toħnoq il-kreattività u l-imprenditorija f'dan is-settur;

Jitlob aktar trasparenza fir-rigward tad-dejta u l-informazzjoni personali dwar l-utenti li hi miżmuma mill-magni tat-tiftix tal-Internet, il-fornituri tas-servizzi tal-email u s-siti tan-netwerking soċjali;

Iqis li r-regolamentazzjoni fil-livell tal-UE tħares biżżejjed l-aċċessibilità ta' gwidi ta' programmi elettroniċi u ta' faċilitajiet ta' riċerka u navigazzjoni simili, iżda tista' tiġi kkunsidrata aktar azzjoni fir-rigward tal-mod kif l-informazzjoni dwar il-programmi disponibbli hija ppreżentata sabiex jiġi żgurat li s-servizzi ta' interess ġenerali jkunu aċċessibbli bmod faċli; jistieden lill-Kummissjoni biex taċċerta, permezz ta' proċeduri konsultattivi, jekk hemmx bżonn ta' linji gwida minimi jew ta' regolamentazzjoni speċifika għas-settur biex jiġi salvagwardjat il-pluraliżmu tal-midja;

Jitlob li jkun hemm salvagwardji għall-bilanċ bejn ix-xandara regolati mil-liġi pubblika u x-xandara privati, u għall-applikazzjoni koerenti tal-liġi dwar il-kompetizzjoni u dwar il-midja, biex jissaħħaħ il-pluraliżmu tal-midja.

Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill, u lill-Kummissjoni u kif ukoll lill-gvernijiet u lill-parlamenti tal-Istati Membri.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali


Ġimgħa Afrikana fil-Parlament

Relazzjonijiet esterni

Il-Parlament mlibbes b'ritratti Afrikani Arti u ikel Afrikan anke saħansitra iljufant ġgantesk, il-ġimgħa d-dieħa fil-Parlament Ewropew se jkun hemm atmosfera Afrikana.

Immersjoni totali.

Il-Parlament se jtella' ġimgħa Afrikana mit-8-12 ta' Settembru bħala parti mis-Sena Ewropea għad-Djalogu Interkulturali.

Il-politika Afrikana, l-arti u s-soċjeta kollha se jkunu rappreżentati fil-ġimgħa ta' avvenimenti kulturali u politiċi.

Ftit avvenimenti politiċi jinkludu….

- Il-Kumitati u delegazzjonijiet parlamentari se jagħtu attenzjoni partikolari lil suġġetti Afrikani fil-programm tagħhom.

- laqgħat ta' l-Assamblea Konġunta Afrika-Karaibi-Paċifiku ma' l-Unjoni.

- Laqgħa straordinarja fuq "faċilità ta' l-ikel" - €1 biljun iktar biex jingħatgħu għal dawk li għandhom il-ġuħ, laqgħa ippresjeduta minn Josep Borrell, Kap tal-Kumitat għall-Iżvilupp, Ngozi Okonjo-Iweala, Bank Dinji, Jacques Diouf, mill-Organizzazzjoni Dinjija għall-ikel nhar l-Erbgħa.

- Mejda tonda fuq ir-rwol tad-diaspora fl-iżvilupp se ssir nhar l-Erbgħa 10 ta' Settembru.

- L-avveniment prinċipali - laqgħa konġunta tal-Membri tal-Parlament Pan-Afrikan (PAP) u Membri ta' l-Assamblea parlamentari (AKP)-UE, flimkien mar-rebbieħ tal-Premju Nobel għal-Litteratura minn Niġerija, Wole Soyinka.

Dawn se jagħlqu l-ġimgħa Afrikana nhar il-Ħamis fil-11 ta' filgħodu.

Se jitkellmu ukoll il-President tal-Parlament Hans-Gert Pöttering u l-President tal-PAP Gertrude Mongella.

Avvenimenti Kulturali

- L-arti kontemporanja Afrikana se tkun rappreżentata minn installazzjonijiet viżwali u artistiċi, ritratti, skulturi, vidjos etc.

Fuq il-faċċati metalliċi tal-Parlament se jintwerew xogħlijiet mill-fotografu poplari mill-Mali Malick Sidibé.

- Skultura ġganteska mis-skultur Afrikan Andries Botha se jintwerew fil-bini PHS matul il-ġimgħa.

- Il-kunsill lokali ta' Ixelles, id-distrett fi Brussell bl-ikbar popolazzjoni Afrikana, se jtella' kunċert li se jsir nhar l-Erbgħa, b'mużiċisti Afrikani magħrufa: Bonga (Angola) and Bai Kamara Jr (Sierra Leone).

20080901STO35668 Assamblea Parlamentari Konġunta Is-sena Ewropea għad-djalogu Interkulturali


Il-fondi agrikoli tgħid se jtaffu l-ġuħ madwar id-dinja?

Żvilupp u koperazzjoni

Gay Mitchell MPE Għadha l-10 ta' Ottubru, il-Kumitat għall-Iżvilupp se jorganiżża laqgħa speċjali ma' esperti internazzjonali, fejn se janaliżżaw il-bżonnijiet u jtellgħu proposta biex jużaw flus li ma ġewx użati mill-baġit agrikolu ta' l-Unjoni sabiex jgħinu jiżviluppaw il-produzzjoni fil-pajjiżi li qed jiżviluppaw u jipprovdu għajnuna għall-ikel.

Tkellimna ma' Gay Mitchell (PPE-DE) Irlandiż li tella' r-rapport.

Sur Mitchell, inti appoġġajt il-proposta biex tuża fondi li kienu allokati għall-politika agrikola ta' l-Unjoni biex tgħin lill-pajjiżi li qed jiżviluppaw tul il-kriżi ta' l-ikel.

Għaliex hemm bżonn għal dan il-flu u kif għandhom jiġu użati?

L-ewwel, il-ftus huma disponibbli fi ħdan il-baġit ta' l-Unjoni għal sussidji fil-każ ta' prezzijiet li qed jaqgħu ta' prodotti agrikoli.

Iżda l-prezzijiet ta' l-ikel ma waqgħux, allura dawn flus li mhux se jkunu użati u normalment jiġu ritornati lejn l-Istati Membri.

Iżda hemm problemi kbar speċjalment fid-dinja li qed tiżviluppa; hemm ħafna irvelli.

Ċerta pajjiżi li kienu jesportaw ir-ross issa qed jimpurtaw, kellhom iwaqqgħu t-tariffi sabiex idaħħlu dawk il-prodotti, dak li jfisser li issa qed jitilfu dawk il-flus.

L-indiċi ta' l-ikel tela' b'iktar minn 40 persent mis-sena l-oħra, nistgħu naraw dan mis-supermarkets tagħna - immaġina xi jfisser għal nies li diġà qed ibagħtu minn malnutrizzjoni!

Il-kalkolu hu li sabiex niddiljaw bil-problem fiż-żmien medju hemm bżonn ta' millinqas 18- biljun ewros iktar.

Dak li qalet l-Unjoni hu li irridu nfittxu 1.8 biljun fuq is-sentejn jew tlieta li ġejjin.

Għalhekk danil-biljun għandu jiġi akkumpanjat mill-Istati Membri.

Ftit minnu għandu jiġi użat biex jinħib ikel lin-nies, minħabba li l-istokkijiet ta' qamħ niżlu għal-livell l-iktar baxx fl-istorja tal-bniedem miktuba.

Iżda l-ikbar parti se tintuża għal affarijieta bħal żerriegħa, fertilizzar u irrigazzjoni, sabiex fil-fatt ngħinu lil dawk il-pajjiżi jiżviluppaw u jkabbur l-ikel tagħhom.

Kif tista' l-Unjoni tassigura li dawn il-flus imprru għal dawk l-iktar fil-bżonn?

L-Organizzazzjoni għall-Ikel u għall-Agrikoltura tan-Nazzjonijiet Uniti, l-Unjoni Ewropea u entitajiet oħra internazzjonali diversi diġà qed jiddentifikaw dawk l-ifqar pajjiżi bl-ikbar bżonnijiet.

Hemm bżonn li dan isir malajr, inkella l-ikel ma jilħaqx dawk in-nies.

Il-ħsad dalwaqt wasal u Marzu li ġej huma xahar importanti.

Jekk nivvutaw dan il-flus fil-Parlament issa, inkunu nistgħu nikkommettu biex nonfqu 750 miljun din is-sena, qabel il-ħsad tas-sena d-dieħla.

Kif jista' l-allokazzjoni ta' dawn il-fondi tkun ivverifikata u mmonitorjata?

Jien ngħid fir-rapport li jrid ikollna trasparenza u responsabbiltà, u analiżi indipendenti ta' kif il-flus se jiġu użati.

Se ninsistu fuq rapporti regolari u filwaqt li l-Parlament ma jridx jinvolvi ruħu fl-immaniġġjar ta' livell baxx, ma rridux nasslu f'punt fejn nagħtu l-karti qabel ma jittieħu d-deċiżjonijiet.

U rridu nuru li l-Parlament responsabbli.

L-Ewropej huma affettwati ukoll mill-prezzijiet ta' l-ikel…għaliex ma ngħinux familji fqar hawn?

L-ewwelnett hemm nies litteralment qed imutu fil-pajjiżi li qed jiżviluppaw, hija kwistjoni ta' ħajja jew mewt, litteralment.

It-tieni qed naqgħu lura fl-impenji tagħna tal-Millennium Development goal biex intemmu l-ġuħ u l-malnutrizzjoni.

Isna insejna l-malnutrizzjoni.

It-tielet, jekk nistgħu immexxu 'l quddiem l-agrikoltura tat-tielet dinja, dan żgur iserraġ mill-piż fuq is-sitwazzjoni internazzjonali, ukoll u għalhekk isservi lilna ukoll.

Ir-raġunijiet huma allura kemm altruisti kemm egositiċi biex niġġustifikaw dan. .

Xi ftit jgħidu li dawn il-flus allokati għall-agrikoltura Ewropea u allura tikkrea preċedent perikoluż jekk inbidlu dan għal raġunijiet oħra.

Xi tgħid?

Hekk hemm preċedent għall-fondi ta' Galileo.

Allura n-nies maħsuba jekk se nkomplu jkoolna proposti ta' dak it-tip.

Il-Kumitat għall-Baġit jemmen li l-mod korrett ikun li l-ewwel nitrasferixxu l-fondi lill-baġit intitolat għajnuna għall-iżvilupp.

Oħrajn jgħidu li dan għandu jinħata lura lill-Istati Membri.

Dawn punti validi.

Se nitkellem ma' Ministri tal-gvernijiet dan ix-xahar rigward dawn it-tħassib.

Il-verità madankollu hija li hemm bżonn naġixxu malajr.

L-irvelli rigward l-ikel ma jistgħux jiġu injorati fit-tul.

L-Unjoni għandha turi li hi kapaċi tirreaġixxi għal avvenimenti fid-dinja.

Hemm bżonn li ngħinu lil dawn in-nies, jinsabu f'sitwazzjoni diffiċli.

20080904STO36266 Gay Mitchell MPE Kriżi fl-ikel - kif se nitimigħu l-ġenerazzjonijiet preżenti u futuri?

Paġna tal-Kumitati Biljun Ewro iktar biex nitimgħu d-dinja


Ħarsa lejn il-Plenarja 1 sa 4 ta' Settembru fi Brussell

Istituzzjonijiet

Fit-Tanzanija tfat albinos ġew maqtula' u partijiet minn ġisimhom sfaw mibjugħa għall-użu ta' riti okkulti.

Stejjer ugwalment koroh fl-Iran etc.

F'din is-seduta ingħatat ħafna importanza għar-relazzjonijet esterni minħabba l-impatt possibbli tagħhom.

Suġġetti oħra kienu s-saħħa u l-ambjent.

Nirraportaw minn Brussell.

It-Tnejn l-1 ta' Settembru fil-Plenarja

Kouchner annunċja d-deċiżjoni li diskussjonijiet mar-Russja jiġu sospiżi Il-waqfa tas-sajf kreat waqfa oħra - dik minn Strasburgu.

Il-plenarja li żżammet eċċezzjonalment fi Brussell rat lill-Ministru Franċiż għall-Affarijiet Barranin Bernard Kouchner, li ġie direttament minn Summit straordinarju fuq ta' l-Unjoni rigward il-Ġeorġja biex jirraporta lil-Ministri rigward il-konklużjonijiet li wasslu għalihom mexxejja nazzjonali.

Id-dibattitu li segwa fil-kamra kien jitratta r-relazzjonijiet futuri mar-Russja u l-qasam tal-ġustizzja u l-affarijiet barranin.

Jekk nonqsu li niffaċċjaw ir-responsabbiltà konġunta, ir-Russja….

"Jekk nonqsu niffaċċjaw ir-responsabbiltà konġunta tagħna llum, allura r-Russja tista' taġixxi bl-istess mod lejn Stati oħra," wissa l-President tal-Parlament matul laqgħa staordinarja ta' l-Unjoni fuq il-Ġeorġja.

Hu kompla jindirizza ċ-ċittadini tat-tliet Istati Baltiċi: l-Estonja, il-Lettonja u l-Litwanja u stqarr "Intom m'intomx waħedkom!

Theddida lill-pajjiżkom hija theddida lill-Unjoni kollha."

Pöttering talab sabiex l-UE tkun magħqud u determinata biex ma taċċettax li l-integrità territorjali tal-Ġeorġja tiġi sparparljata minn deċiżjoni unilaterali minn Mosku.

Wara s-summit il-Ministru għall-Affarijiet Barranin Franċiż Bernard Kouchner u l-Kummissarju Ewropej għall-Affarijiet Esterni waslu direttament bil-konklużjonijeit tal-Kunsill.

Diskussjoni mar-Russja sospiża

Kouchner iddefenda pożizzjoni ferma, ikkundanna l-azzjoni unilaterali tar-Russja u spjega d-deċiżjoni ta' l-Unjoni li tissospendi diskussjonijiet mar-Russja fuq sħubija ġdida sakemm ir-Russja tneħħi t-truppi tagħha mill-Ġeorġja.

Iżda talab li l-mezzi ta' komunikazzjoni mar-Russja jibqgħu miftuħa, filwaqt li wiegħed għajnuna lill-Ġeorġja.

Il-Kumissarju għar-relazzjonijiet esterni Benita Ferrero-Waldner sostniet il-bżonn ta' politika ta' enerġija koerenti fl-Unjoni, politika li n-nuqqas tagħha jibbrilla b'din il-kriżi. .

Ir-reazzjonijiet fil-Kamra tal-Parlament varjaw minn kundanna tal-moviment Russu u kundanna ta' l-azzjonijiet tal-gvern tal-Ġeorġja.

Ħafna sħaqu fuq il-bożnn ta' riżoluzzjoni ta' kunflitt filwaqt il-bżonn ta' manteniment ta' relazzjoni tajba mar-Russja.

Aqra' r-rakkont tad-dibattitu fid-dettall jew segwi l-vidjo permezz ta' vidjo-fuq-talba.

Ġustizzja u affarijiet interni f'ħames rapporti

Mhux inqas minn 5 rapporti ġew diskussi fil-qasam tal-ġustizzja u l-affarijiet barranin fil-preżenza tal-Ministru għall-Ġustizzja Franċiża Rachida Dati u l-Kummissarju għall-Ġustizzja, sigurtà u libertà Jacques Barrot.

Fost is-suġġetti diskussi hemm ir-rekonoxximent miż-żewġ naħat involuti u l-eżekuzzjoni ta' deċiżjonijiet legali in absentia bejn l-Istati Membri kif ukoll it-tisħiħ tan-netwerk legali Ewropew waqt li tiżdied il-protezzjoni tad-dejta.

Biki għall-mejtin

Wara l-ftuħ tas-seduta u fuq stedina mill-President, Hans-Gert Pöttering, il-Membri kkomemoraw il-vittmi taż-żewġ inċidenti ta' l-ajru f'Madrid u f'Bishkek kif ukol tliet Membri kollegi li mietu fis-sajf: Bronislaw Geremek (ALDE, PL), Willy Piecyk (PSE, DE) and a former MEP, Maria Luisa Cassanmagnago Cerretti.

Suġġetti oħra diskussi kienu dwar l-inxurjans tal-karozzi, il-ġlieda kontra l-frodi fiskali u l-liġi Ewropea għall-kuntratti.

Ftuħ tas-seduta plenarja 1-4 ta' Settembru, Brussell Bronislaw Geremek MEP: umanist Ewropej u mexxej prominenti Pollakk Is-sitwazzjoni fil-Ġeorġja Websajt tal-President tal-Parlament Konklużjonijiet tal-Kunsill Marie Anne Isler Béguin : « L-Ewropa m'għandhix iċċedi" Audio, 36:51 Audio, 25:49

It-Tlieta 2 ta' Settembru fil-plenarja: Ewropa soċjali u ugwaljanza

Advertising and society Is-suġġetti diskussi nhar it-Tlieta varjaw minn pakkett ġdid Ewropew propost għal miżuri soċjali u kwistjonijiet ta' l-ugwaljanza tas-sessi għal komunikazzjoni elettronika u l-projbizzjoni ta' annimali klonati għall-użu ta' l-ikel.

Ma' dan ġew adottati numru ta' rapporti fuq il-koperazzjoni ġudizzjarja, il-kultura u l-edukazzjoni.

Aġenda Soċjali

Il-Kummissarju Vladimír Špidla, responsabbli għall-Impjieg, Affarijiet Soċjali u l-Ugwaljanza fakkar li xahrejn ilu l-Kummissjoni adottat aġenda soċjali ġdida, pakkett ta' 18 miżuri fl-oqsma ta' l-impjieg, is-saħħa, iż-żgħażagħ, l-affarijiet ekonomiċi u s-soċjetà ta' l-informazzjoni sabiex kulħadd ikollu aċċess għas-solidarjetà.

Il-Ministru Franċiż għall-impjieg u l-affarijiet soċjali, Xavier Bertrand, għan-nom tal-Kunsill fakkar li 2008 għandha tkun is-sena tar-rilanċjar ta' Ewropa soċjali.

Il-membri laqgħu dawn il-proposi u saħħew fuq l-importanza tat-twettiq ta' bidliet reali: il-ġlieda kontra d-diskriminazzjoni, il-bilanċjar bejn flessibilità/sigurtà, il-ġustizzja soċjali ur r-rwol tal-Fond Ewropew għall-Aġġustament għall-Globalizzazzjoni.

Id-dibattitu ma naqasx mili jitfa' d-dawl fuq il-firda ideoloġika rigward il-futur tal-politika soċjali Ewropea.

Min attakka l-perspettiva tad-dgħjufija ta' l-Ewropa soċjali u l-protezzjoni taċ-ċittadini u min attakka l-perspettiva ta' regolazzjoni eċċessiva.

Oħra iddeskrivew il-bidliet il-ġodda bħala "vagi" u insistew biex jittieħdu miżuri biex jikkonfrontaw il-faqar u s-saħħa tax-xiri.

L-ugwaljanza tas-sessi

Hija forsi sorprendenti li fl-Ewropa tas-seklu 21 għandna qed nitkellmu fuq dan iżda ġew diskussi l-influwenza ta' l-ugwaljanza tas-sessi fir-reklamar u kummerċjalizzazzjoni oħra.

L-iktar problemi iddentifikati huma l-vjolenza kontra n-nisa, id-differenza fil-paga ta' 15% inqas għan-nisa, ir-riskju tal-faqar u r-rekonċiljazzjoni tal-ħajja privata u dik professjonali. .

Ġie diskuss il-kwistjoni ta' fiduċja fil-kaz tas-spektrum illiberat wara li t-televiżjoni għeleb għas-sistema numerika.

Ir-rapporteurs talbu li l-fornituri tas-servizz għandhom jagħtu l-informazzjoni neċessarja lil-konsumaturi tagħhom.

Il-membri tellgħu dikjarazzjoni bil-miktub fil-każ li t-tfal jisfaw nieqsa sabiex ikun hemm koeprazzjoni urġenti f'dan il-qasam.

Din ġiet iffermata minn iktar minn nofs tal-kamra u ġiet annunċjata bħala l-pożizzjoni uffiċjali tal-Parlament.

Pjanijiet ġodda rigward l-ugwaljanza Aġenda soċjali Stereotipi tas-sessi fir-reklamar Dibattitu dwar il-Pakkett Leġislattiv dwar il-Komunikazzjoni Elettronika Audio, 18:07 Audio, 21:11 Audio, 24:20 Audio, 29:07

L-Erbgħa 3 ta' Settembru fil-plenarja: Ġeorgja, sustanzi perikolużi

Oscar Arias Sánchez rigward soċjeta ta' paċi Nhar l-Erbgħa l-Parlament adotta riżoluzzjoni biex tneħħi t-truppi mill-Ġeorġja.

Sar ukoll dibattitu rigward tliet rapporti li jittrattaw leġislazzjoni kimika u l-klassifika, it-tabellar u l-ippakkeġġja ta' sustanzi perikolużi kif ukoll taħliet ieħor.

Ma' dan il-Membri talbu biex ikun hemm projbizzjoni għall-użu ta' annimali klonati għall-ikel.

Il-President tal-Costa Rica, is-Sur Óscar Rafael Arias Sánchez indirizza l-plenarja.

Ġeorġja

Wara d-dibattitu u l-vot fil-plenarja rigward is-sitwazzjoni bejn ir-Russja u l-Ġeorġia, l-Parlament talab lir-Russja tunura l-impenji tagħha billi tnjeħħi t-truppi minn dan il-pajjiż.

Tabellar korrett ta' sustanzi u taħliet perikoluż

Nhar l-Erbgħa filgħodu, l-Membri ddiskutew u appoġġaw rapport, fl-ewwel qari, mtella' minn Amalia Sartori (PPE-DE, Italja) għall-Kumitat għall-Ambjent (ENVI).

Dan il-pakkett jimmira li jimmodifika l-leġislazzjoni eżisteni fuq it-tabellar tal-kimika u jipprovdi konsistenza bejn il-leġislazzjoni ta' l-UE u dak tan-Nazzjonijiet Uniti.

Il-punt hu li jassigura informazzjoni aħjar għal dawk li jużawhom privatament jew għall-industrija speċjalment rigward prodotti perikolużi li niltaqgħu magħhom fil-ħajj ta' kuljum: prodotti tad-dar, tpinġija, permezz ta' tabellar, stampi magħmula minn sustanzi perikolużi u kliem ta' sinjal bħal "perikolu."

Skond Sartori "Intlaħaq kompromess aċċettabli..li jippermetti lill-kumpaniji Ewropej isiru iktar kompetittivi."

Politika Ewropea ta' sanzjoni

Wara nofsinhar sar dibattitu fuq rapport ta' inizjattiva proprja mtella' minn Ms Hélène Flautre (Ħodor/EFA, Franza) dwar il-politika tas-sanzjonijiet Ewropea fejn tisħaq fuq iktar sanzjonijiet għal dawk li jkunu responsabbli filwaqt li dawn għandhom jevitaw li jsallbu lill-populazzjoni lokali.

Ċerta Membri talbu sabiex kull tip ta' attakki fuq l-ambjent għandhom ikunu suġġetti għal kastigi, filwaqt li oħrajn ippuntaw is-swaba tagħhom lejn standards doppji.

Il-vot jittieħed nhar il-Ħamis.

Skond Flautre "Huwa ta' importanza fundamentali li wieħed iffittex kull tip ta' kundizzjoni li tirrendi s-sanzjonijiet effikaċi (…)" u "r-riżultat imfittex huwa li jipprovoka bidla fil-komportanment ta' l-entità partikolari."

Żjara u indirizz mill-President tal-Costa Rica

Fl-indirizz tiegħu il-President tal-Costa Rica Óscar Rafael Arias Sánchez u rebbieħ tal-Premju Nobel seħaq biex l-Ewropa tappġġa lill-Amerika Ċentrali biex tibni soċjetà ta' paċi u soċjetà rikka.

"In-nazzjonijiet żviluppati m'għandhomx jgħinu la bir-riżorsi la bl-għajnuna lil dawk li jippreferu jarmaw lis-suldati tagħhom milli jedukaw lit-tfal tagħhom."

Voti oħra li ttieħdu kienu dwar l-impediment biex jintużaw annimali klonati għall-ikel u ieħor biex jiġi evitat l-istereotipi fil-kummerċ.

Klassifikazzjoni tan-Nazzjonijiet Uniti adottat mill-Unjoni Ewropea Il-President tal-Costa Rica jitlob li l-UE ma tinsiex l-Amerika Ċentrali Nisa rqaq mudell eżemplari?

L-effett tar-riklamar fuq l-ugwaljanza bejn is-sessi L-azzjoni tar-Russja fil-Ġeorġja: inaċċettabbli u sproporzjonata Sejħa għal projbizzjoni tal-klonaġġ ta' l-annimali għall-provvista tal-ikel Ugwaljanza fil-pagi u rikonċiljazzjoni tal-ħajja professjonali ma' dik tal-familja Karozzi li jaħdmu bl-idroġenu

Il-Ħamis 4 ta' Settembru: Qtil inġust fit-Tanżanija u eżekuzzjonijiet fl-Iran

Tfal albinos maqtula' u l-partijiet tagħhom użati għal prattiċi okkulti Bħal kull nhar ta' Ħamis fil-plenarja s-seduta kkonċentrat fuq id-drittijiet tal-bniedem fid-dinja, jew pjuttost il-ksur tagħhom.

Il-Membri irreaġixxew għall -impożizzjoni tal-piena tal-mewt fuq minuri fl-Iran, it-titjir tal-gvern fil-Mauritanja u l-qtil ta' albinos fit-Tanzania.

Ġew diskussi s-saħħa u l-ambjent, kif ukoll is-sitwazzjoni tal-priġuniera tal-Palestina fl-Iżrael.

Pjan għall-Ambjent u għas-saħħa..mhux se jkollu suċċess…

Ġie diskuss rapport li jħares lejn nofs it-term li jkopri s-snin 2004-2010 rigward Pjan ta' Azzjoni Ewropea għas-saħħa u l-Ambjent, mtella' minn Frédérique RIES (ALDE, BE).

Skond il-Parlament dan il-pjan ta' azzjoni ma jistax ikollu suċċess komplet minħabba li l-iskop tiegħu veru hu li jakkumpanja l-miżuri eżistenti fil-Komunità.

Iżda madankollu l-pjan Ewropew se jkopri gruppi vulnerabbli, il-kwalità ta' l-arja u l-iżvilippi perikolużi ta' teknoloġiji ġodda kif ukoll saħħa mentali.

Ħabsin fl-Iżrael

Il-Membri adottat riżoluzzjoni fuq is-sitwazzjoni tal-priġuniera ħabsin fl-Iżrael, u laqa' d-deċiżjoni riċenti meħuda mill-Gvern Iżraeljan biex jillibera 198 priġuniera Palestinjani nhar il-25 ta' Awissu.

Dan "pas pożittiv bl-iskop li jsaħħaħ l-awtorità ta' l-Awtorità Palestinjana u biex tqiegħed klima ta' fiduċja miż-żewġ naħat", tgħid ir-riżoluzzjoni.

Aħbarijiet skandalużi

Kienet b'xokk kbir li d-dinja semgħet bil-qtil ta' albinos fit-Tanzania minħabba d-dispożizzjoni ġenetika tagħhom.

Il-Membri kkundannaw il-qtil kif ukoll il-kummerċjalizzazzjoni ta' l-albinos maqtula, li huma użati minn dawk li jagħmlu l-okkult għar-riti tagħhom.

Suġġett ieħor li laqa' ħafna kritika huwa l-coup d'Etat fil-Mauritania.

Il-Membri kkundannaw dan il-coup li sar nhar is-6 ta' Awissu, meta l-President Sidi Mohamed Ould Cheikh Abdallahi ġie mkeċċi minn grupp ta' ġenerali għolja.

Saru ukoll numru ta' eżekuzzjonijiet fl-Iran ta' żgħażagħ fil-ħabs ta' Evin nhar is-27 ta' Lulju.

Il-Membri talbu lill-Awtoritajiet ta' l-Iran biex jistabbilixxu moratorju fuq l-eżekuzzjonijiettaż-żgħażagħ skond ir-riżoluzzjoni adottata minn Nazzjonijiet Uniti nhar it-18 ta' Diċembru 2007".

Drittijiet tal-bniedem: Mauritanja, eżekuzzjoni fl-Iran, qtil ta' albinos fit-Tanzania

Xeni mill-Parlament

Lenti fuq il-Parlament Ġbarna għalikom xeni differenti mill-plenarja li saret fi Brussell din id-darba.

Din rat id-diskussjoni fuq il-Ġeorġja, iżda ukoll mistiedna speċjali u xogħol leġislattiv regolari.

Il-fotografu taħgna kien qed idur il-plenarja biex jagħtikom ħarsa minn ġewwa tal-ġimgħa politika fil-parlament.

Matul il-ġimgħa, il-Ministru għall-Affarijiet Barranin Franċiż Bernad Kouchner irraporta lill-Membri fuq ir-riżultat tas-summit tal-mexxejja dwar il-Ġeorġja (ritratt ta' fuq fuq il-lemin), ir-rebbieħ tal-Premju Nobel il-President Arias tal-Costa Rica li indirizza l-Parlament (isfel fuq ix-xellug), u barra l-programm tal-plenarja, il-President Tadic tas-Serbja li żar għal diskussjoniji mal-Membri (isfel fuq il-lemin).


Offiżi tat-traffiku mhux se jiskappaw iċ-ċitazzjonijiet

Ċitazzjoni mingħajr fruntieri tirrendi lill-Ewropa sigura Sewwieqa li jinqabdu barra pajjiżhom mhux se jkomplu jiskappaw iċ-ċitazzjonijiet.

Hekk stqarru l-Membri mill-Kumitat għat-trasport li adottat b'maġġoranza kbira, nhar id-9 ta' Settembru, rapport li jimmira l-infurzar tal-liġi trasnfruntaliera fil-qasam tas-sigurtà tat-toroq.

Dan ikompli fuq l-inizjattiva ta' l-Unjoni Ewropea u jimmira li n-numru ta' inċidenti tat-traffiku jinżlu b'nofs fit-toroq Ewropej minn 54,000 sa 27,000 – bejn 2001 u 2010.

Sal-lum jeżistu biss qbil bilaterali biex ireġu sewwieqa perikolużi barra minn pajjiżhom.

Fil-fatt sal-lum in-numru ta' sewwieqa li jinqabdu jsuqu mgħaġġel ħafna jvarja bejn 2.5% u 30%.

Xi jrid il-Parlament : studju juri li l-ikbar numru ta' inċidenti jsiru barra

Biex titranġa din is-sitwazzjoni, l-Membri u l-Kummissjoni jixtiequ sistema li tirrendi ċ-ċitazzjonijiet faċli għal dawk li jinqabdu jsus barra minn pajjiżhom sabiex l-inċidenti jonqsu.

Jidher ukoll skond studju jidher li l-ikbar numru ta' inċidenti jsiru minn non-residenti, speċjalment minħabba veloċità żejda.

L-istudju jikkunsidra għalhekk li din is-sitwazzjoni diskriminatorja b'rispett għal residenti li meta jikkommettu l-istess offiżi jaqligħu ċitazzjoni.

20080904STO36279 Profil ta' Inés AYALA SENDER Rapport il-faċilita l-infurzar transkonfinali fil-qasam tas-sikurezza fit-toroq Offiżi tat-traffiku: infurzar tal-liġi Kumitat għat-trasport u t-turiżmu Is-Sikurezza tat-Toroq Osservaotrju għas-sikurezz tat-toroq fl-Ewropa


dwar il-Proċess ta' Bologna u l-mobilità tal-istudent

Kumitat għall-Kultura u l-Edukazzjoni

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra l-Artikoli 149 u 150 tat-Trattat KE,

– wara li kkunsidra l-Komunikazzjoni mill-Kummissjoni bit-titolu "Inwasslu għar-Riżultati tal-Aġenda ta' Modernizzazzjoni għall-Universitajiet: L-Edukazzjoni, Ir-Riċerka U L-Innovazzjoni", ( COM(2006)0208 ),

– wara li kkunsidra l-Komunikazzjoni mill-Kummissjoni bit-titolu "Mobilizzazzjoni ta' l-intelliġenza ta' l-Ewropa: li tippermetti lill-universitajiet sabiex jagħtu l-kontribut sħiħ tagħhom għall-Istrateġija ta' Lisbona."

– wara li kkunsidra l-istħarriġ tal-Eurobarometer dwar "Perceptions of Higher Education Reforms", Kummissjoni Ewropea, Marzu 2007,

– wara li kkunsidra l-pożizzjoni tiegħu fl-ewwel qari tal-25 ta' Settembru 2007 dwar il-proposta għal regolament tal-Parlament Ewropew u tal-Kunsill dwar il-produzzjoni u l-iżvilupp ta' statistiki dwar l-edukazzjoni u t-tagħlim għal tul il-ħajja

– wara li kkunsidra r-Riżoluzzjoni tal-Kunsill tat-23 ta' Novembru 2007 dwar l-immodernizzar tal-universitajiet għall-kompetittività tal-Ewropa f'ekonomija ta' konoxxenza globali;

– wara li kkunsidra l-Konklużjonijiet tal-Presidenza tal-Kunsill Ewropew tat-13 u tal-14 ta' Marzu 2008

– wara li kkunsidra l-Artikolu 45 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Kultura u l-Edukazzjoni u l-opinjoni tal-Kumitat għall-Baġits ( A6-0302/2008 ),

A. billi l-għanijiet tal-proċess ta' Bologna huma li tiġi stabbilita Zona Ewropea għal Edukazzjoni Ogħla sa l-2010, inklużi r-riformi tal-edukazzjoni ogħla, l-eliminazzjoni tal-ostakli li baqa' għall-mobilità tal-istudenti u tal-għalliema, u t-titjib tal-kwalità, tal-ġibda u tal-kompetittività ta' edukazzjoni ogħla fl-Ewropa,

B. billi l-mobilità tal-istudenti u l-kwalita tal-edukazzjoni għandha tibqa' wieħed mill-elementi ewlenin tal-proċess ta' Bologna,

C. billi l-mobilità tal-istudenti tifforma valuri ġodda kulturali, soċjali u akkademiċi u toħloq opportunitajiet għat-tkabbir personali u għat-titjib tal-istandards akkademiċi u l-kapaċità għall-opportunitajiet għax-xogħol fil-livell nazzjonali u fil-livell internazzjonali,

D. billi l-mobilità tal-istudenti tmur lil hinn minn dak li jistgħu jilħqu l-istudenti, ir-riċerkaturi u staff ieħor, b'mod speċjali fl-Istati Membri l-aktar ġodda, prinċipalment minħabba għotjiet insuffiċenti ta' flus, filwaqt li l-ostakli huma magħrufa sew, u ġew indikati darba ripetutament mill-partijiet interessati involuti fid-dibattitu,

E. billi għandha tingħata attenzjoni partikulari għall-iffinanzjar xieraq tat-tagħlim, għall-ispejjeż tal-għajxien u għall-mobilità tal-istudenti,

F. billi l-Parlament b'mod kostanti poġġa bħala prijorità baġitarja tiegħu l-mobilità tal-istudenti u għamel ħiltu biex jiżgura livell xieraq ta' ffinanzjar għall-programmi tal-UE fil-qasam tal-edukazzjoni; billi l-pożizzjoni soda dwar din il-kwistjoni wasslet, minkejja t-tnaqqis operat mill-Kunsill dwar il-proposta tal-Kummissjoni, għal żieda f'approprjazzjonijiet għal programmi ta' Taħriġ għal Tul il-Ħajja u l-Erasmus Mundus li kienu negozjati skond il-Qafas Finanzjajru Plurijennali 2007-2013 u fi proċeduri baġitarji reċenti,

G. billi hija meħtieġa dejta statistika affidabbli dwar il-mobilità tal-istudenti sabiex isiru osservazzjonijiet, paraguni u evalwazzjonijiet kif ukoll sabiex jiġu żviluppati politiki u miżuri adegwati,

H. billi r-rikonoxximent li t-tagħlim informali u mhux formali jifforma l-bażi tal-istrateġija tat-tagħlim għal tul il-ħajja, u jiġbed l-attenzjoni għall-importanza tat-tagħlim għall-adulti f'dan il-proċess,

I. billi l-għażla li wieħed jitlaq minn pajjiżu m'għandhiex tkun imfixkla minn xi ostaklu amministrattiv, finanzjarju jew lingwistiku,

J. billi l-mobilità tinkoraġġixxi t-tagħlim ta' lingwa barranija u t-titjib ta' ħiliet tal-komunikazzjoni ġenerali;

K. billi huwa urġenti li l-universitajiet jiġu riformati u modernizzati f'termini ta' kwalità, tal-struttura tal-istudji, tal-innovazzjoni u tal-flessibilità,

L. billi l-kwalità tat-tagħlim hija importanti daqs il-kwalità tar-riċerka, u għandu jiġi riformat u modernizzat mal-Unjoni Ewropea kollha, u billi dawn iż-żewġ dimensjonijiet huma marbuta mill-qrib,

M. billi sistemi nazzjonali differenti ta' rikonoxximent jikkostitwixxu ostaklu sinifikanti għat-trattament ugwali tal-istudenti u għall-progress fiz-Zona Ewropea ta' Edukazzjoni Ogħla u fis-suq tax-xogħol Ewropew,

N. billi l-mobilità tista' tkun imfixkla kemm min-nuqqas li jingħata rikonoxximent sħiħ u xieraq kemm għall-korsijiet li attendew kif ukoll in-nuqqas ta' ekwivalenza tal-marki li jkunu kisbu,

O. billi huwa urġenti li jiġi implimentat, ikkoordinat u promoss approċċ koerenti fost il-pajjiżi kollha li ffirmaw il-Proċess ta' Bologna,

P. billi l-Proċess ta' Bologna għandu joħloq mudell progressiv ġdid għall-edukazzjoni, filwaqt li jiggarantixxi l-aċċess għat-taħriġ għal kullħadd, l-għan prinċipali hu li jitwasslu l-għarfien u l-valuri, filwaqt li tinħoloq soċjetà sostenibbli għall-futur li tkun konxja tagħha nnifisha u ħielsa mill-iżbilanċi soċjali,

Iqis li żieda fil-mobilità tal-istudenti u fil-kwalità tas-sistemi edukattivi differenti għandha tkun prijorità fil-kuntest tad-definizzjoni mill-ġdid tal-għanijiet ewlenin tal-Proċess ta' Bologna lil hinn mill-2010;

Jenfasizza li sabiex tinkiseb il-mobilità tal-istudenti, għandhom jittieħdu azzjonijiet f'oqsma differenti ta' politika; bosta aspetti li jikkonċernaw il-mobilità jmorru lil hinn mill-iskop ta' edukazzjoni ogħla u jirrigwardaw l-iskop tal-affarijiet soċjali u finanzjarji, u tal-politiki ta' immigrazzjoni u viżi;

Jinnota li, meta titqies il-limitazzjoni għall-immanuvrar minħabba l-marġini stretti li tħallew fl-Intestatura 1a tal-Qafas Finanzjarju, l-isforzi minn Stati Membri mwettqa fil-qafas ta' koperazzjoni intergovernattiva biex titjieb il-kwalità u l-kompetittività tal-edukazzjoni fl-UE, b'mod partikulari, bil-promozzjoni tal-mobilità, li jkun żgurat ir-rikonoxximent ta' kwalifikazzjonijiet u assigurazzjoni ta' kwalità, huma partikolarment mixtieqa;

Huwa konvint li l-metodu ta' konsultazzjoni użat mill-partijiet kollha interessati involuti fil-proċess għandu jibqa' jintuża: kemm l-istituzzjonijiet kif ukoll ir-rappreżentanti tal-istudenti għandhom jikkoperaw mill-qrib sabiex jingħelbu l-ostakli li baqa' għall-mobilità u l-problemi relatati mal-kwalità u mal-implimentazzjoni tal-Proċess ta' Bologna;

Jiġbed l-attenzjoni li waqt li jkun implimentat il-Proċess ta' Bologna, għandha tingħata attenzjoni partikulari lill-koperazzjoni u lill-koordinazzjoni mill-qrib u b'mod intensiv maz-Zona ta' Riċerka Ewropea;

Mobilità tal-istudenti: Kwalità u Effiċjenza

Jinsisti fuq il-ħtieġa urġenti għal statistika komparabbli u li tkun affidabbli dwar il-mobilità tal-istudenti u l-profil socjo-ekonomiku tal-istudenti, bħal indikaturi, kriterji u limiti ta' referenza komuni, sabiex jingħeleb in-nuqqas attwali ta' dejta u jiġi promoss l-iskambju ta' prattiki tajba;

Jistieden lill-universitajiet sabiex itejbu u jissimplifikaw l-informazzjoni li jagħtu fuq l-internet u b'mezzi oħra, kemm għall-istudenti ġodda u kemm għal dawk li jispiċċaw kors; l-universitajiet u l-Aġenziji Nazzjonali tal-Erasmus għandhom jikkollaboraw mal-organizzazzjonijiet tal-istudenti sabiex l-informazzjoni kollha neċessarja tkun disponibbli fiż-żmien xieraq; l-universitajiet għandhom jappoġġjaw id-drittijiet tal-istudenti, b'konformità mal-impenji li daħlu għalihom meta ssieħbu mal-Karta Universitarja tal-Erasmus;

Jenfasizza li sabiex il-Proċess ta' Bologna jilħaq l-għanijiet tiegħu, hija neċessarja r-reċiproċità f'termini tal-fluss ta' studenti tal-istudjużi; jenfasizza in-nuqqas ta' proporzjon fix-xejriet kurrenti, u b'mod partikulari il-mobilità fqira lejn l-Istati Membri li saru membri tal-UE fl-2004 u fl-2007;

Jiġbed l-attenzjoni għall-importanza ta' "mentoring" għall-integrazzjoni soċjali, kulturali u lingwistika tal-istudenti ġodda;

Jenfasizza li kapaċità mtejba għall-lingwi hija valur kunsiderevoli u waħda mir-raġunijiet għall-mobilità tal-istudenti, u li huwa importanti li jkunu offruti korsijiet tat-taħriġ fil-lingwa lill-istudenti ġodda, qabel u/jew wara l-perjodi ta' studju tal-Erasmus;

Ir-riforma tal-edukazzjoni ogħla u l-modernizzazzjoni tal-universitajiet: kwalità, innovazzjoni u flessibilità

Jistieden lill-universitajiet Ewropej biex jirriformaw il-kurrikulu b'mod innovattiv u ambizzjuż: kontenut ambizzjuż u ta' kwalità għolja u l-iristrutturar tal-organizzazzjoni huma kruċjali għall-mobilità tal-istudenti u għal aktar flessibilità; għandu jkun introdott "perjodu ta' studju għall-mobilità" fil-programmi universitarji kollha li jwasslu għal grad, li jippermetti lill-istudenti jsiefru;

Jitlob li tingħata enfasi lill-ħtieġa għall-programmi dottorali Ewropej li jippromwovu l-mobilita tal-istudenti ta' dottorat u l-ħolqien ta' qafas ta' dottorat Ewropew;

Jenfasizza l-irwol essenzjali tal-kwalità u l-eċċellenza tat-tagħlim: għalliema kwalifikati fis-setturi kollha ta' studji, l-iżvilupp tagħhom u t-taħriġ kontinwu huma kruċjali sabiex l-istudji jkunu attraenti u effettivi u jiksbu l-għanijiet tal-Proċess ta' Bologna;

Itenni l-ħtieġa għal aktar djalogu trans-nazzjonali u skambju ta' informazzjoni u esperjenzi biex tkun faċilitata l-konverġenza tal-edukazzjoni tal-għalliema, inkluż l-edukazzjoni tal-għalliema tal-primarja, u l-effettività tal-iżvilupp professjonali kontinwu;

L-iffinanzjar u l-investiment fil-mobilità tal-istudenti u fid-dimensjoni soċjali

Għandha tingħata assistenza speċjali lill-istudenti minn gruppi żvantaġġati fis-soċjetà, pereżempju, billi tkun proposta akkomodazzjoni rħisa u deċenti; ħafna drabi, wara l-wasla jkun meħtieġ aktar appoġġ;

Jissuġġerixxi l-introduzzjoni ta' Karta Ewropea Waħda tal-Identifikazzjoni tal-Istudenti, sabiex tkun faċilitata l-mobilità u l-istudenti jkunu megħjuna biex jieħdu skontijiet fuq l-akkommodazzjoni u sussistenza;

Jistieden lill-Istati Membri u lill-awtoritajiet kompetenti sabiex jiggarantixxu aċċess indaqs u universali għall-mobilità permezz ta' proċeduri sempliċi, flessibbli u trasparenti ta' għoti ta' fondi u permezz ta' appoġġ finanzjarju addizzjonali għal destinazzjonijiet b'infiq għoli u għal dawk l-istudenti li jeħtieġuh; iqis li huwa essenzjali li l-istudenti jkollhom dan l-appoġġ qabel it-tluq tagħhom sabiex jevitaw li jkollhom piż finanzjarju eċċessiv;

Jilqa' l-fatt li, fil-kuntest ta' reviżjoni fuq perjodu ta' żmien medju tal-Qafas Finanzjarju Plurijennali maħsub fid-Dikjarazzjoni mehmuża mal-Ftehima Interistituzzjonali dwar id-dixxiplina baġitarja u l-immaniġġjar finanzjarju sod tas-17 ta' Mejju 2006, it-tisħiħ tal-pakkett finanzjarju maħsub għall-programmi fil-qasam tal-edukazzjoni, u b'mod speċjali għall-għoti ta' flus mill-Erasmus, jista' jitqies, suġġett għar-riżultati ta' mmonitorjar u evalwazzjoni tal-programm;

Jiġbed l-attenzjoni għall-fatt li għandhom jiddaħħlu u jkunu promossi mezzi ġodda ta' ffinanzjar għall-mobilità tal-istudenti bħal self mingħajr interessi u/jew self trasferibbli;

Jistieden lill-universitajiet Ewropej sabiex jikkoperaw mas-settur privat (eż. organizzazzjonijiet ekonomiċi jew tan-negozju bħall-kmamar tal-kummerċ) sabiex jinstabu mekkaniżmi ġodda u effettivi ta' kofinanzjar tal-mobilità tal-istudenti f'kull ċiklu (baċellerat-masters-dottorat) biex b'hekk tittejjeb il-kwalità tas-sistemi edukattivi;

Jissuġġerixxi djalogu li jħalli l-frott u skambju minn żewġ naħat bejn il-kumpaniji u l-universitajiet sabiex jaħsbu dwar sħubijiet innovattivi u biex jesploraw modi ġodda ta' koperazzjoni;

Il-kwalità u r-rikonoxximent sħiħ tad-diplomi

Jistieden lill-Kummissjoni u lill-Istati Membri sabiex jipproċedu bl-implimentazzjoni tal-oqsfa ta' riferenza Ewropej (Qafas ta' Bologna tal-Kwalifiki, Qafas Ewropew għall-Kwalifiki għat-tagħlim tul il-ħajja, Standards u Linji Gwida Ewropej għall-Assigurazzjoni tal-Kwalità, u l-Konvenzjoni ta' Rikonoxximent ta' Lisbona) sabiex tkun stabbilita z-Zona Ewropea għal Edukazzjoni Ogħla;

Jenfasizza, għalhekk, l-urġenza li tiġi implimentata s-sistema komprensiva, unifikata u effettiva ta' trasferment tal-krediti ECTS: il-kwalifiki tal-istudenti u tal-istudjużi għandha tkun faċilment trasferibbli madwar l-Ewropa permezz ta' qafas komuni wieħed;

Jenfasizza li s-sistema ta' gradi universitarji ta' tliet ċikli (Baċellerat, Masters u Dottorat), jista' jsir aktar flessibbli speċjalment billi tintuża sistema ta' "4+1" minflok "3+2" għall-ewwel u għat-tieni ċikli; għal ċerti studji dan jista' jkun aktar xieraq biex ikunu ffaċilitati aktar il-mobilità u l-opportunitajiet għax-xogħol tal-gradwati;

Jappella sabiex 'internships' u esperjenzi oħra informali u mhux formali approvati mill-universitajiet, jingħataw krediti tal-ECTS u sabiex jiġu rikonoxxuti bħala parti integrali tal-kurikuli tal-istudju;

L-implimentazzjoni tal-Proċess ta' Bologna fil-pajjiżi kollha kkonċernati

Jistieden lill-awtoritajiet kompetenti tal-Istati Membri u lill-universitajiet Ewropej sabiex jinkoraġġixxu u jħaddnu l-iskambju tal-aħjar prattiki u ta' inizjattivi ta' trawwim ta' kuxjenza;

Iħeġġeġ lill-Istati Membri sabiex jiffaċilitaw il-proċeduri tal-viża u sabiex inaqqsu l-ispejjeż tagħhom għall-istudenti li jmorru jistudjaw f'universitajiet oħra, speċjalment għal dawk li ġejjin minn Stati Membri tal-Lvant tal-Ewropa u minn Stati Kandidati b'konformita mad-Direttivi tal-UE fuq il-viżi;

Jagħti istruzzjonijiet lill-President tiegħu sabiex iressaq din ir-riżoluzzjoni lill-Kunsill, lill-Kummissjoni, u lill-gvernijiet u l-parlamenti tal-Istati Membri.

Il-Proċess ta' Bologna, li tnieda fl-1999, huwa inizjattiva intergovernattiva li l-għan tagħha hu li tinħoloq Zona Ewropea ta' Edukazzjoni Ogħla sal-2010.

L-idea bażika hi li tkun iktar faċli għall-istudenti biex jagħżlu minn għażla wiesgħa ta' korsijiet ta' kwalità għolja u sabiex il-korsijiet li jagħżlu jkunu rikonoxxuti b'mod mifrux.

Għal din il-fini, il-proċess ta' Bologna jaħseb għal tliet oqsma ta' prijorità għal azzjoni: l-introduzzjoni ta' "sistema ta' tliet ċikli" (baċellerat/masters/dottorat), assigurazzjoni tal-kwalità, u rikonoxximent tal-kwalifiki u tal-perjodi tal-istudju.

Il-progress sabiex jinkisbu dawn l-għanijiet kien diskuss fis-smigħ pubbliku dwar il-proċess ta' Bologna li sar fl-4 ta' Ottubru 2007 mill-Kumitat CULT.

(" Edukazzjoni ogħla: mill-proċess ta' Bologna għal governanza edukattiva fl-UE? ") u ippresediet is-Sra Doris Pack MPE.

F'din l-okkażjoni, tressqu ħafna osservazzjonijiet interessanti rigward l-impatt tal-proċess ta' Bologna fuq il-mobilità tal-istudenti.

Tqajmu wkoll kwistjonijiet ewlenin differenti, bħall-irwol kruċjali ta' governanza universitarja effiċjenti, l-importanza kbira tal-kwalità tat-tagħlim u l-kurikuli innovattivi jew il-ħafna sfidi komuni interni u esterni li l-edukazzjoni ogħla Ewropea għad trid tiffaċċja sabiex tibqa' kompettittiva u tibqa' trendi fid-dinja globalizzata tas-seklu 21.

Il-Proċess ta' Bologna se jimxi 'l quddiem permezz ta' programm ta' ħidma ggwidat minn konferenzi ministerjali biannwali: Praga 2001, Berlin 2003, Bergen 2005, Londra 2007 u Leuven/Louvaine-la-Neuve 2009.

Dawn il-konferenzi huma preparati mill-Grupp ta' Segwitu tal-Proċess ta' Bologna

Il-Kummissjoni Ewropea tipparteċipa bħala membru sħiħ tal-Grupp ta' Segwitu tal-Proċess ta' Bologna, kif ukoll tal-Bord ta' Bologna. , li huwa ppresedut mill-pajjiż li attwalment ikollu l-Presidenza tal-Unjoni Ewropea, u huwa appoġġjat mis-Segretarjat ta' Bologna, organizzat mill-pajjiż/i li se jospitaw il-laqgħa Ministerjali li jkun imiss.

L-element ewlieni sabiex il-koperazzjoni tal-Proċess ta' Bologna tkun suċċess huwa s-sistema ta' sħubija li hemm wara l-proċess, kemm fit-tfassil tal-politika kif ukoll fl-implimentazzjoni.

Illum, il-Proċess jgħaqqad 46 pajjiż, li kollha jieħdu sehem fil-Konvenzjoni Ewropea tal-Kultura, li jikkoperaw b'mod flessibbli, u li jinvolvu wkoll organizzazzjonijiet internazzjonali u assoċjazzjonijiet Ewropej li jirrappreżentaw istituzzjonijiet ta' edukazzjoni ogħla, ta' studenti, ta' staff u ta' min iħaddem.

Il-Proċess ta' Bologna huwa eżempju tajjeb ta' koperazzjoni Ewropea, kemm fi ħdan il-qafas tal-UE kif ukoll barra minnu.

Kulħadd jaf li edukazzjoni ogħla hija komponent bażiku fl-iżvilupp tal-individwi.

Hija ttejjeb it-tkabbir soċjali, kulturali u ekonomiku, iċ-ċittadinanza attiva u l-valuri etiċi.

Madanakollu, sakemm l-Unjoni Ewropea għandha x'taqsam, l-edukazzjoni ogħla m'hix waħda mir-responsabilitajiet tal-Kummissjoni tal-komunitajiet Ewropej: għadha pjuttost kwistjoni nazzjonali, u l-kompetenza għall-kontenut u għall-organizzazzjoni tal-istudji tibqa' fil-livell nazzjonali.

Madankollu, skont l-Artikolu 149 tat-Trattat ta' Nizza , il-Komunità għandha tikkontribwixxi għall-iżvilupp ta' edukazzjoni ta' kwalità billi tinkoraġġixxi kooperazzjoni bejn l-Istati Membri , permezz ta' ħafna azzjonijiet, bħall-promozzjoni tal-mobilità għaċ-ċittadini, it-tfassil ta' programmi konġunti ta' studju, l-istabbiliment ta' netwerks, l-iskambju ta' informazzjoni jew it-tagħlim tal-lingwi tal-Unjoni Ewropea.

L-approċċ tar-Rapporteur

Ir-Rapporteur hija imħassba b'mod partikulari dwar il-mobilità tal-istudenti fi ħdan l-Unjoni Ewropea u dwar it-tfixkil possibbli tal-proċess ta' Bologna fuqha: iz-Zona Ewropea għal Edukazzjoni Ogħla l-ġdida qed tgħin sabiex tiżdied il-mobilità tal-istudenti Ewropej jew qed taqta' qalb l-istudenti u qed tfixkilhom?

Wieħed m'għandux jinsa li l-mobilità hija wieħed mis-sitt objettivi speċifikati fid-Dikjarazzjoni ta' Bologna, li l-firmatarji tagħha għandhom l-intenzjoni li jippromovuha billi jegħlbu l-ostakli għal eżerċitar effettiv ta' moviment ħieles , b'attenzjoni speċjali mhux biss għall-istudenti imma wkoll għall-għalliema, għar-riċerkaturi u għall-istaff amministrattiv.

Għalhekk il-mobilità hija l-bażi tal-istabbiliment taz-Zona Ewropea għal Edukazzjoni Ogħla, kif ukoll hija waħda mill-kwistjonijiet prijoritarji fuq l-aġenda 2007-2009.

Ir-Rapporteur tapprova s-sistema progressiva adottata mill-Kummissjoni Ewropea u tappoġġja wkoll il-ħidma tagħha.

L-Istati Membri għandhom ikunu appoġġjati fl-isforzi tagħhom sabiex jimmodernizzaw u jirriformaw b'mod innovattiv is-sistemi tal-edukazzjoni ogħla rispettivi tagħhom, li huma assolutament meħtieġa sabiex jiffaċċjaw l-isfidi tal-globalizzazzjoni.

Madankollu, ir-Rapporteur hija mħassba dwar l-implimentazzjoni fil-passat u fil-futur tal-Proċess ta' Bologna, peress li numru ta' żviluppi attwali li qed iseħħu f'xi Stati Membri, mhux qegħdin fid-direzzjoni intenzjonata jew mixtieqa.

Kważi għaxar snin wara t-tnedija tiegħu, ir-Rapporteur taħseb li wasal żmien ta' riflessjoni u ta' dibattitu sa fejn għandhom x'jaqsmu l-kisbiet u l-fallimenti tal-Proċess ta' Bologna.

Għandu jiġi determinat kif is-sistemi edukattivi fl-Unjoni Ewropea nbiddlu minħabba l-Proċess ta' Bologna, u anke kif dawn l-iżviluppi u l-bidliet affettwaw il-kwalità tal-edukazzjoni ogħla Ewropea.

L-ewwel nett, ir-Rapporteur tixtieq tenfasizza li l-aċċess għal edukazzjoni ta' kwalità għolja għandha tkun għażla għal kull ċittadin Ewropew, irrispettivament miċ-ċittadinanza, mill-pajjiż jew miz-zona tat-twelid.

Il-mobilità għandha ħafna effetti pożittivi mhux biss għall-individwu jmur barra, imma wkoll għall-istituzzjonijiet ta' edukazzjoni ogħla u għas-soċjetà kollha kemm hi.

Aktar minn hekk, id-dimensjoni soċjali tagħha m'għandhiex tintesa: il-mobilità tipprovdi esperjenza imprezzabbli f'termini akkademiċi, kulturali u ta' diversità soċjali.

Fl-aħħar nett, il-mobilità tiffaċilita n-netwerking u l-koperazzjoni bejn l-istituzzjonijiet ta' edukazzjoni ogħla, li huma assolutament neċessarji għall-iżvilupp kwalitattiv tal-edukazzjoni ogħla Ewropea u tal-istabbiliment tar-riċerka.

Ir-Rapporteur tixtieq tenfasizza u tiġbed attenzjoni speċjali dwar:

Il-mobilità tal-istudenti: Il-Kwalità u l-Effiċjenza

Ir-riforma tal-edukazzjoni ogħla u l-modernizzazzjoni tal-universitajiet: il-kwalità, l-innovazzjoni u l-flessibilità

L-iffinanzjar u l-investiment fil-mobilità tal-istudenti u fid-dimensjoni soċjali

Il-kwalità u r-rikonoxximent sħiħ tad-diplomi

L-implimentazzjoni tal-Proċess ta' Bologna fil-pajjiżi kollha kkonċernati

Għalkemm ir-Rapporteur tagħraf l-importanza kbira ta' inizjattiva intergovermentali bħal din, hi tinsisti fuq il-fatt li l-implementazzjoni tagħha hija frammentata ħafna fil-livell nazzjonali.

Għalhekk, għalissa għadu pjuttost diffiċli li tiġi rikonoxxuta l-"faċċata" Ewropea tal-Proċess ta' Bologna, u għalhekk hemm bżonn li jitfassal qafas legali , filwaqt li jitqies dejjem il-fatt li l-istudenti jridu jkunu fil-qalba tal-kwistjonijiet u tal-inizjattivi kollha fejn għandha x'taqsam l-edukazzjoni.

OPINJONI tal-Kumitat għall-Baġits

għall-Kumitat għall-Kultura u l-Edukazzjoni

dwar il-Proċess ta' Bolonja u l-mobilità ta' l-istudent

Rapporteur għal opinjoni:

SUĠĠERIMENTI

Il-Kumitat għall-Baġits jistieden lill-Kumitat għall-Kultura u l-Edukazzjoni, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

A. billi l-Parlament b'mod kostanti poġġa bħala prijorità baġitarja l-mobilità ta' l-istudenti u pproċeda biex jiżgura livell xieraq ta' ffinanzjar għall-programmi ta' l-UE fil-qasam ta' l-edukazzjoni; billi l-pożizzjoni soda dwar din il-kwistjoni wasslet, minkejja t-tnaqqis operat mill-Kunsill dwar il-proposta tal-Kummissjoni, għal żieda f'approprjazzjonijiet għal programmi ta' Taħriġ għal Tul il-Ħajja u l-Erasmus Mundus negozjati skond il-Qafas Finanzjajru Plurijennali 2007-2013 u fi proċeduri baġitarji reċenti,

Jinnota li, meta titqies il-limitazzjoni għal manuvrar minħabba l-marġini dojoq preżentati fl-Intestatura 1a, sforzi minn Stati Membri mwettqa fil-qafas ta' koperazzjoni intergovernattiva biex titjieb il-kwalità u l-kompetittività ta' l-edukazzjoni fl-UE, b'mod partikulari, bil-promozzjoni tal-mobilità, bl-iżgurar ta' rikonoxximent ta' kwalifikazzjonijiet u assigurazzjoni ta' kwalità, huma partikolarment milqugħa;

Jenfasizza li, meta jitqiesu r-riżorsi limitati disponibbli fil-baġit ta' l-UE, l-impatt tal-programmi ta' Taħrġ għal Tul il-Ħajja u l-Erasmus Mundus fir-rigward ta' mobilità għandu jkun immonitorjat mill-qrib fir-rigward ta' l-ammonti ta' għotjiet individwali u numru ta' persuni li għalihom ikunu disponibbli, biex ikun żgurat li bilanċ xieraq bejn il-massimizzar tan-numru ta' benefiċjarji u l-provvediment ta' livell xieraq ta' ffinanzjar individwali;

Jinnota li, fil-kuntest ta' reviżjoni fuq perjodu ta' żmien medju tal-Qafas Finanzjarju Plurijennali maħsub fid-Dikjarazzjoni mehmuża mal-Ftehima Interistituzzjonali tas-17 ta' Mejju 2006 dwar dixxiplina baġitarja u mmaniġġjar finanzjarju sod, tisħiħ tal-pakkett finanzjarju maħsub għall-programmi fil-qasam ta' l-edukazzjoni jista' jitqies, suġġett għar-riżultati ta' mmonitorjar u evalwazzjoni tal-programm;

Itenni l-pożizzjoni tiegħu, kif preżentata fil-paragrafu 15 tar-riżoluzzjoni tiegħu tat-13 ta' Diċembru 2007 fl-abbozz tal-baġit ġenerali ta' l-2008

Testi Adottati, P6_TA(2007)0616 . , li implimentazzjoni tal-programmi ta' Taħriġ għal Tul il-Ħajja u l-Erasmus Mundus minn aġenzija eżekuttiva ma jridux iwasslu għal żieda fis-sehem ta' spejjeż amministrattivi fil-pakkett totali.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Data ta' l-adozzjoni

Riżultat tal-vot finali

Membri preżenti għall-vot finali

Sostitut(i) preżenti għall-votazzjoni finali